open-index/open-wikipedia-markdown huggingface dataset:
സഹദേവൻ

മഹാഭാരതത്തിൽ പാണ്ഡുവിന്റെയും മാദ്രിയുടേയും പുത്രനാണ് **സഹദേവൻ‍**. പഞ്ച പാണ്ഡവരിൽ ഏറ്റവും ഇളയവരിൽ ഒരാൾ. സഹദേവനും ഇരട്ട സഹോദരനായ നകുലനും  മാദ്രിക്ക് അശ്വിനീ ദേവന്മാരിൽ ജനിച്ചവരാണ്. നകുലനും സഹദേവനും പശുക്കളേയും കുതിരകളേയും പരിപാലിക്കുന്നതിൽ പ്രത്യേക കഴിവുള്ളരാണ്. വിരാടരാജ്യത്തിൽ അജ്ഞാതവാസം നയിച്ചിരുന്ന കാലത്തിൽ പശുക്കളെ പരിപാലിച്ചാണ്‌ സഹദേവൻ കഴിഞ്ഞത്‌. കുരുക്ഷേത്രയുദ്ധത്തിൽ ശകുനിയെ വധിച്ചത് സഹദേവനായിരുന്നു.

വ്യാസഭാരതമനുസരിച്ച്  സഹദേവൻ മഹാബുദ്ധിമാനും സകലശാസ്ത്രങ്ങളിലും അഭിപ്രായമുറച്ച വിദ്വാനുമായിരുന്നു . ധർമ്മം യുധിഷ്ഠിരനും , ശക്തി ഭീമനും , തപസ്സു അർജ്ജുനനും , രൂപഗുണവും വിനയവും നകുലനും , ജ്ഞാനവും ബുദ്ധിയും സഹദേവനുമായിരുന്നെന്നു വ്യാസമുനി വർണ്ണിക്കുന്നുണ്ട് . 

സർവ്വജ്ഞാനിയായ സഹദേവൻ വിദ്യാദേവതയായ സരസ്വതീദേവിയുടെ ഉപാസകനും , വ്യാസമുനിയുടെ പ്രശംസയ്ക്ക് പാത്രമായവനുമായിരുന്നു . ആയൂർവേദത്തിലും , ജ്യോതിഷത്തിലും ഇദ്ദേഹം ശ്രദ്ധേയമായ ചില കണ്ടുപിടിത്തങ്ങൾ നടത്തി . സഹദേവന്റെ ഗണിതസൂത്രങ്ങൾ ഇന്നും ജ്യോതിഷികൾ ഉപയോഗിക്കുന്നുണ്ട് . ആയൂർവേദത്തിൽ ദമയന്തീപതിയായ **നളമഹാരാജാവും** , **സഹദേവനും** ശ്രദ്ധേയമായ സംഭാവനകൾ നൽകി . നിമിത്തശാസ്ത്രത്തിൽ നളമഹാരാജാവ് ആവിഷ്കരിച്ച നിമിത്ത സൂത്രവും , തുടർന്ന് സഹദേവന്റെ മുഹൂർത്ത ശാസ്ത്രവും അത്യന്തം വിലപ്പെട്ടതാണ് . മാന്ത്രികശാസ്ത്രത്തിൽ നളനും സഹദേവനും ഗ്രഹപൂജയ്ക്കും , ദിക്പാല പൂജയ്ക്കുമുള്ള ചില മന്ത്രങ്ങൾ രചിക്കുകയും , അവ വ്യാസമുനി അംഗീകരിക്കുകയും ചെയ്തിട്ടുണ്ട് . 

നളന്റെ ശാസ്ത്രങ്ങൾ കടുകട്ടിയായ പദപ്രയോഗത്താലും അതീവ ദുർഗ്രഹതയിലുമാണ് രചിക്കപ്പെട്ടിരിക്കുന്നത് . സഹദേവന്റേതാകട്ടെ വളരെ സരളമാണു താനും .

## അവലംബങ്ങൾ

വർഗ്ഗം:പാണ്ഡവർ
ഗൂഗോൾ

ഒന്നിനെ തുടർ‌ന്ന് 100 പൂജ്യങ്ങൾ വരുന്ന സംഖ്യയാണ് **ഗൂഗോൾ** എന്നറിയപ്പെടുന്നത്. 1920-ൽ അമേരിയ്ക്കൻ ഗണിതശാസ്ത്രജ്ഞനായ എഡ്വേർ‌ഡ് കാസ്‌നർ ആണ് ഗൂഗോൾ എന്ന് ആ സംഖ്യയെ നാമകരണം ചെയ്തത്. അദ്ദേഹത്തിന്റെ 9 വയസ്സ് പ്രായമുള്ള അനന്തരവനാണ് ഈ പേർ നിർ‌ദ്ദേശിച്ചതെന്ന് പറയപ്പെടുന്നു

ദ്വയാങ്കവ്യവസ്ഥയിൽ ഈ സംഖ്യ  സൂചിപ്പിയ്ക്കാൻ 333 ബിറ്റ്സ് ഉപയോഗിയ്ക്കുന്നു.ഈ സംഖ്യയുടെ അളവ് 70! ന്റെ പരിമാണത്തിന് ഏകദേശം തുല്യമാണ്.മൗലികകണങ്ങളുടെ എണ്ണം,സാദ്ധ്യമായ ചെസ്സ് കളികളുടെ എണ്ണം തുടങ്ങി സാധാരണ നിലയിൽ എണ്ണിത്തിട്ടപ്പെടുത്താൻ അസാദ്ധ്യമായ വളരെ വലിയ സംഖ്യകളെ സൂചിപ്പിയ്ക്കാൻ ഈ സംഖ്യ ഉപയോഗിയ്ക്കപ്പെടുന്നു.

ഗൂഗോൾ എന്ന സംഖ്യയിൽ‌നിന്നും വികസിച്ചതാണ് ഗൂഗോപ്ലക്സ്.ഒന്നിനെ തുടർ‌ന്ന് ഒരു ഗൂഗോൾ പൂജ്യങ്ങൾ വരുന്ന സംഖ്യയാണിത്.

ഗണിതശാസ്ത്രത്തിൽ ഈ സംഖ്യയ്ക്ക് വലിയ പ്രാധാന്യം ഇല്ലെങ്കിലും എഡ്വേർ‌ഡ് കാസ്‌നർ അനന്തത്തിന്  വലിയ സംഖ്യകളിൽ നിന്നുമുള്ള വ്യത്യാസം വിവരിയ്ക്കാൻ ഉപയോഗിച്ചിരുന്നത് ഈ സംഖ്യയായിരുന്നു.

## സൂചിപ്പിയ്ക്കുന്ന രീതികൾ

10^{100}\,

10^{10^{2}}\,

10000000000000000000000000000000000000000000000000000000000000000000000000000000000000000000000000000\,

## പ്രത്യേകതകൾ
* ഈ സംഖ്യയിൽ കാണപ്പെടുന്ന അഭാജ്യസംഖ്യകൾ 2, 5 എന്നിവയാണ്.

* പ്രപഞ്ചത്തിൽ കാണപ്പെടുന്ന മൗലികകണങ്ങളുടെ ആകെ എണ്ണത്തേക്കാളും(10^{80}) വലുതാണ്‌ ഈ സംഖ്യ.
## പ്രാധാന്യം
* ഇന്ന് വലിയ സംഖ്യയായി കരുതപ്പെടുന്ന അവഗാഡ്രോ സംഖ്യ,ഗൂഗോളിന്റെ നാലാം‌മൂലത്തേക്കാൾ ചെറുതാണ്

* തമോദ്വാരങ്ങൾക്ക് സംഭവിയ്ക്കുന്ന ശോഷണം സ്ഥിരീകരിച്ചിട്ടുണ്ട്.ഏകദേശം  2*1030കി.ഗ്രാം വരുന്നതാണ് സൗരപിണ്ഡം.ഈ ഭാരത്തിന്റെ 105ന്റേയും 1010 ഇടയിൽ ഭാരം വരുന്ന തമോദ്വാരങ്ങളാണ്  സൂപർ മാസ്സീവ് തമോദ്വാരങ്ങൾ.ഇവയ്ക്ക് ശോഷണം സംഭവിയ്ക്കാനെടുക്കുന്ന സമയം ഏകദേശം ഒരു ഗൂഗോൾ വർഷം ആണത്രേ!

* സാദ്ധ്യമായ ചെസ്സ് കളികളുടെ ഏറ്റവുംചെറിയ എണ്ണം ഷാനോൺ സംഖ്യ(10120) എന്ന സംഖ്യ കൊണ്ട് സൂചിപ്പിയ്ക്കുന്നു.ഈ സംഖ്യ ഒരു ഗൂഗോളിനേക്കാൾ വലുതാണ്.

* മഹാവിസ്ഫോടനത്തിനു ശേഷം കഴിഞ്ഞുപോയ പ്ലാങ്ക് സമയത്തേക്കാൾ വലുതാണ് ഒരു ഗൂഗോൾ.പ്രോടോൺ എന്ന കണത്തിന്റെ വ്യാസത്തിന്റെ ഏകദേശം 10-20 മടങ്ങ് വരുന്ന പ്ലാങ്ക് ലെങ്ത് എന്നറിയപ്പെടുന്ന ദൂരം പ്രകാശവേഗതയിൽ സഞ്ചരിയ്ക്കാനായി ഫോടോൺ കണം എടുക്കുന്ന സമയമാണ് പ്ലാങ്ക് ടൈം.

## ഗൂഗിൾ
ഗൂഗിൾ എന്ന ഇന്റർ‌നെറ്റ്  തിരച്ചിൽ സം‌വിധാനത്തിന്റെ സ്ഥാപകരായ ലാറി പേജും സെർ‌ഗെ ബ്രിനും തങ്ങളുടെ സം‌വിധാനത്തെ അപ്രകാരം വിളിയ്ക്കാൻ പ്രചോദനമായത് ഗൂഗോൾ എന്ന
നാമമത്രേ!സ്ഥാപകരിലൊരാളായ ലാറി പേജ് 1997ൽ സ്റ്റാന്റ്ഫോർ‌ഡ് യുണിവേർ‌സിറ്റിയിലെ  സഹപാഠികളുമയി ചർച്ച ചെയ്തതിന്റെ ഫലമായി സിയൻ ആന്റേർ‌സൺ എന്ന വിദ്യാർത്ഥി സാദ്ധ്യമായ എല്ലാ ഡൊമൈൻ നാമങ്ങളും തിരഞ്ഞുകോണ്ടിരിയ്ക്കുന്നതിനിടെ ഗൂഗോൾ എന്ന വാക്കിനെ  ഗൂഗിൾ ആയി തെറ്റി വ്യാഖ്യാനിയ്ക്കപ്പെട്ടു.ശേഷം ഗൂഗിൾ എന്ന ഈ പേരുതന്നെ ഇന്റർ‌നെറ്റിൽ നിന്നും  ബൃഹത്തായ വിവരശേഖരം പ്രവർ‌ത്തനക്ഷമമാക്കുക  എന്ന ലക്ഷ്യത്തോടെ  നിശ്ചയിയ്ക്കപ്പെട്ടു.

## അവലംബം


വർഗ്ഗം:വലിയ സംഖ്യകൾ
ഫീൽ‌ഡ്സ് മെഡൽ

thumb|right|ഫീൽഡ്സ് മെഡലിന്റെ മുഖവശം
കനേഡിയൻ ശാസ്ത്രഞ്ജനായ ജോൺ ചാൾ‌സ് ഫീൽ‌ഡിന്റെ സ്മരണാർത്ഥം ഏർ‌പ്പെടുത്തിയ മെഡൽ ആണ്‌ **ഫീൽ‌ഡ് മെഡൽ**. 1932ൽ സൂറിച്ചിൽ നടന്ന ഗണിതശാസ്ത്ര സമ്മേളനത്തിലാണ് നോബൽ സമ്മാനത്തിന് തത്തുല്യമായി ഇത്തരമൊരു മെഡൽ എന്ന ആശയം കൈക്കൊണ്ടത്. 1936ൽ നടന്ന അടുത്ത സമ്മേളനത്തിൽ ഈ മെഡൽ സമ്മാനിയ്ക്കുകയും ചെയ്തു. അന്തർ‌ദ്ദേശീയ ഗണിതശാസ്ത്രത്തിന്റെ ആഭിമുഖ്യത്തിൽ ആണ് ഫീൽ‌ഡ് മെഡൽ ഏർ‌പ്പെടുത്തിയത്. ഒരു ഗണിത ശാസ്ത്രകാരന് ലഭിയ്ക്കാവുന്ന പരമോന്നതമായ ബഹുമതിയാണ് ഇത്. 4 വർ‌ഷത്തിൽ ഒരിയ്ക്കലാണ് 40 വയസ്സിന് താഴെയുള്ള ഗണിതശാസ്ത്രകാരന് ഇത് സമ്മാനിയ്ക്കുന്നത്.

## മെഡൽ

ഗണിതശാസ്ത്രത്തിന്റെ നോബൽ സമ്മാനം എന്നാണ് ഇത്അറിയപ്പെടുന്നത്. രൂപകൽ‌പന ചെയ്തിരിയ്ക്കുന്നത് കനേഡിയൻ ശില്പിയായ റോബർ‌ട്ട് റ്റൈറ്റ് മക് കെൻസീ ആണ്. മെഡലിൽ ലത്തീൻ ഭാഷയിൽ ആർ‌ക്കമെഡീസിന്റെ രൂപത്തോടൊപ്പം മെഡലിന്റെ മുഖവശത്തും എതിർ‌വശത്തും ആലേഖനം ചെയ്തിരിയ്കുന്നു. പശ്ചാത്തലത്തിലായി ആർക്കിമിഡീസിന്റെ കല്ലറയും അദ്ദേഹത്തിന്റെ സിദ്ധാന്തവും രൂപകല്പന ചെയ്തിട്ടുണ്ട്. മെഡലിന്റെ അരികിലായി ജേതാവിന്റെ നാമവും ചേർ‌ക്കുന്നു.

## ഫീൽഡ് മെഡൽ ജേതാക്കൾ

|}

വർഗ്ഗം:ഗണിതശാസ്ത്ര പുരസ്കാരങ്ങൾ
കല്ല്യാശ്ശേരി

കേരളത്തിലെ കണ്ണൂർ ജില്ലയിലെ കണ്ണൂർ-തളിപ്പറമ്പ് ദേശീയപാതയ്ക്കരികിലെ ഒരു ഗ്രാമപ്രദേശമാണ് **കല്യാശ്ശേരി**. മുൻ കേരള മുഖ്യമന്ത്രി ആയിരുന്ന ഇ.കെ. നായനാർ കല്യാശ്ശേരിക്കാരനാണ്.

**ചരിത്രം(കോലത്തുവയൽ)**

കണ്ണൂരിലെ കല്ല്യാശ്ശേരി അഥവാ കുറുന്താഴയുടെ അടുത്തുള്ള ഗ്രാമമാണ് കോലത്തുവയൽ. കോലത്തുവയലിന്റെ ചരിത്രം ശ്രീ കോലത്തിരി രാജാവിന്റെ രാജഭരണ കാലം മുതല്ക്കേ ഉള്ളതാണ്. കോലത്തുവയൽ കോലത്തിരിയുടെ ഭൂമിയായിരുന്നു. പിന്നീട് അറയ്ക്കൽ രാജാവുമായുള്ള യുദ്ധത്തിനു കോലത്തിരിയെ സഹായിച്ച ചന്ദ്രോത്ത് കണ്ണന് സമ്മാനിച്ചു. സ്വതന്ത്ര കാലം വരെ കോലത്തുവയലിലെ ഒരു ജന്മിയായി ചന്ദ്രോത്തു കണ്ണൻ വാണു. കോലത്തുവയലിനടുത്തുള്ള കാളപ്രം മൊട്ടയിൽ നിന്നാൽ കോലത്തുവയലിന്റെ പ്രകൃതി രമണീയമായ തെങ്ങിൻ തോപ്പുകളും നെൽവയലുകളും കാണാവുന്നതാണ്. കണ്ണന്നൂർ എഞ്ചിനിയറിങ് കോളേജിൽ നിന്നും തുടങ്ങുന്ന കണ്ടൻചിറ തോട് കോലത്തുവയലിന്റെ അടുത്തുകൂടെ ഒഴുകുന്നുണ്ട്.1909 വരെ കോലത്തുവയലിന്റെ 96% ഭാഗവും നെൽവയലായിരുന്നു. ഇപ്പോൾ അതിന്റെ 80% തെങ്ങിൻ കൃഷിക്ക് ഉപയോഗിക്കപ്പെടുന്നു.മൗവാടി വയൽ പക്ഷി നിരീക്ഷണ സ്ഥലം കല്ലിയാശ്ശേരി ഗ്രാമത്തിലാണ്. ഇതൊരു നല്ല പക്ഷി നിരീക്ഷണ സ്ഥലം ആണ്.

## ജനസംഖ്യ
2001-ലെ ജനസംഖ്യാ കണക്കെടുപ്പ് പ്രകാരം കല്ല്യാശ്ശേരിയിലെ ജനസംഖ്യ 28,066 ആണ്‌. ഇതിൽ 47% പുരുഷരും 53% സ്ത്രീകളുമാണ്‌. ഇവിടത്തെ സാക്ഷരതാ നിരക്ക് 85 ശതമാനത്തിലധികമാണ്‌.  ഇതിൽ പുരുഷന്മാരിൽ 87% പെരും സ്ത്രീകളിൽ 83% പേരും സാക്ഷരരാണ്‌. ആകെ ജനസംഖ്യയിൽ 6% പേർ  6 വയസ്സിൽ താഴെയുള്ളവരാണ്‌. 
## വിദ്യാഭ്യാസ സ്ഥാപനങ്ങൾ
*മോഡൽ പോളി ടെക്‌നിക്ക്,കല്ല്യാശ്ശേരി
*കെ.പി.ആർ ഗോപാലൻ സ്മാരക ഗവൺ‌മെന്റ് ഹയർസെക്കന്ററി സ്കൂൾ,കല്ല്യാശ്ശേരി
*കല്ല്യാശ്ശേരി ഗവ. എൽ.പി സ്കൂൾ
*കല്യാശ്ശേരി കണ്ണപുരം ഹിന്ദു എൽ.പി സ്കൂൾ
*കല്യാശ്ശേരി കണ്ണപുരം ദാറുൽ ഈമാൻ മുസ്ലിം എൽ.പി സ്കൂൾ
*കല്യാശ്ശേരി സൗത്ത് യു. പി സ്കൂൾ
*കല്യാശ്ശേരി സെൻട്രൽ എൽ.പി സ്കൂൾ
*ഇരിണാവ് ഹിന്ദു എൽ.പി സ്കൂൾ
*ഇരിണാവ് യു .പി സ്കൂൾ
*ഇരിണാവ്  മുസ്ലിം യു.പി സ്കൂൾ
*മാങ്ങാട് എൽ.പി സ്കൂൾ
*മാങ്ങാട് ഈസ്ററ് എൽ.പി സ്കൂൾ

## അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഒറ്റസംഖ്യ

രണ്ടുകൊണ്ട് നിശ്ശേഷം ഹരിയ്ക്കാൻ സാധിക്കാത്ത പൂർണ്ണസംഖ്യകളാണ്‌ **ഒറ്റസംഖ്യകൾ**. ഉദാഹരണം: −3, 9, 1, 5 എന്നിവ. 

പൂർണ്ണസംഖ്യകളെ മൂന്നായി തിരിച്ചിരിയ്ക്കുന്നു. ഇരട്ടസംഖ്യകൾ, ഒറ്റസംഖ്യകൾ, പൂജ്യം എന്നിങ്ങനെ. ഒരു സംഖ്യയെ 2\, എന്ന സംഖ്യ കൊണ്ട് നിശ്ശേഷം ഹരിയ്ക്കാൻ സാധിയ്ക്കുന്നില്ലെങ്കിൽ എങ്കിൽ അത് **ഒറ്റസംഖ്യ** ആയിരിയ്ക്കും, ഇല്ല എങ്കിൽ ഇരട്ടസംഖ്യയും.

ഒരു സംഖ്യ, ഒറ്റസംഖ്യ ആണോ എന്ന് തിരിച്ചറിയാൻ ഉപയോഗിയ്ക്കാവുന്ന ഒരു മാർഗ്ഗം സംഖ്യയുടെ ഒറ്റയുടെ സ്ഥാനത്തെ അക്കം ഉപയോഗിച്ചാണ്. ഈ അക്കം 1,3,5,7,9\, ഇവയിൽ ഏതെങ്കിലുമാണെങ്കിൽ നിശ്ചിതസംഖ്യ ഒറ്റസംഖ്യ ആയിരിയ്ക്കും.

## സവിശേഷതകൾ
*അഭാജ്യസംഖ്യാഗണത്തിൽ,ഫിഗ്ടീവീട്
Gb 2\, ഒഴികെയുള്ള സംഖ്യകളെല്ലാം  ഒറ്റസംഖ്യകൾ ആണ്.

വിഭാഗം:ഗണിതം
സ്റ്റാച്യൂ ഓഫ് ലിബർട്ടി

അമേരിക്കൻ ഐക്യനാടുകളിലെ ന്യൂയോർക്ക് ഹാർബറിലെ ലിബർട്ടി ദ്വീപിൽ സ്ഥിതി ചെയ്യുന്ന 93 മീറ്റർ ഉയരമുള്ള നിയോക്ലാസിക്കൽ പ്രതിമയാണ്  **സ്റ്റാച്യൂ ഓഫ് ലിബർട്ടി**. ഫ്രെഡറിക് അഗസ്റ്റെ ബാർത്തോൾഡി രൂപകൽപ്പന ചെയ്ത് ഗുസ്താവ് ഈഫൽ നിർമ്മിച്ച ഈ ശില്പം രാഷ്ട്രത്തിനു സമർപ്പിച്ചത് 1886 ഒക്ടോബർ 28നാണ്. അമേരിക്കയ്ക്ക് ഫ്രഞ്ചുകാർ നൽകിയ സമ്മാനമാണ് ഈ പ്രതിമ. സ്വാതന്ത്ര്യത്തിന്റെ പ്രതിരൂപമായ റോമൻ ദേവതയായ ലിബർത്താസിന്റെ രൂപമായാണ് പ്രതിമ. വലത്തുകൈയ്യിൽ ഉയർത്തിപ്പിടിച്ച ഒരു ദീപശിഖയും ഇടതുകൈയ്യിൽ ഒതുക്കിപ്പിടിച്ചിരിക്കുന്ന **ജൂലൈ 4, 1776** എന്ന് റോമൻ അക്കത്തിൽ (JULY IV MDCCLXXVI) എഴുതിയ അമേരിക്കൻ സ്വാതന്ത്ര്യ പ്രഖ്യാപനദിന ഫലകവുമായ *[[tabula ansata|റ്റബുല അൻസാത്തയുമായാണ്]]* (a tablet evoking the law) പ്രതിമ നിൽക്കുന്നത്. ഒരു തകർന്ന ചങ്ങല പ്രതിമയുടെ കാൽക്കൽ കിടക്കുന്നുണ്ട്. ആദ്യകാലങ്ങളിൽ ലിബർട്ടി എൻ‌ലൈറ്റെനിങ്ങ് ദ വേ‍ൾഡ് എന്നാണിതറിയപ്പെട്ടിരുന്നത്. ഈ പ്രതിമ സ്വാതന്ത്ര്യത്തിന്റെയും അമേരിക്കൻ ഐക്യനാടുകളുടേയും ഒരു പ്രതീകവും അമേരിക്കയിലേക്ക് കുടിയേറിപ്പാർക്കുന്നവർക്ക് സ്വാഗതമേകുന്ന കാഴ്ച്ചയുമാണ്. ഇരുമ്പ് ചട്ടക്കൂടിൽ ചെമ്പ് പാളികൾ പൊതിഞ്ഞാണ്‌ ഈ ശില്പം ഉണ്ടാക്കിയിരിക്കുന്നത്.

## ചിത്രശാല

പ്രമാണം:LibertyStatue.JPG|സ്റ്റാച്യൂ ഓഫ് ലിബർട്ടി
പ്രമാണം:LibertyBack.JPG|സ്റ്റാച്യൂ ഓഫ് ലിബർട്ടിയുടെ പുറകു വശം. എല്ലിസ് ദ്വീപിൽ നിന്നുള്ള ദൃശ്യം
പ്രമാണം:LibertyStatueLongView.JPG|സ്റ്റാച്യൂ ഓഫ് ലിബർട്ടി. ലിബർട്ടി ഫെറിയിൽ നിന്നുള്ള ദൃശ്യം
പ്രമാണം:Statue_of_Liberty_Closeup_of_the_Torch.JPG|ദീപശിഖയുടെയും സ്വാതന്ത്ര പ്രഖ്യാപനദിന ഫലകത്തിന്റെയും ഒരു ക്ലോസ് അപ്പ്‌


## അവലംബം


വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
കൈഫി ആസ്മി

ഇന്ത്യയിലെ പ്രശസ്ത ഉറുദു കവിയാണ്  **കൈഫി ആസ്മി**(ഉറുദു: کیفی اعظمی ഹിന്ദി: कैफ़ी आज़मी, ജനനം: അത്തർ ഹുസൈൻ റിസ്‌വി; 14 ജനുവരി 1919 - 10 മെയ് 2002). പ്രശസ്ത ചലച്ചിത്രനടി ശബാന ആസ്മിയുടെ പിതാവ്. ധാരാളം സിനിമകൾക്ക് ഗാനങ്ങൾ രചിച്ചിട്ടുണ്ട്.

ഇന്ത്യൻ ചലച്ചിത്രങ്ങളിലേക്ക് ഉറുദു സാഹിത്യത്തെ കൊണ്ടുവന്ന വ്യക്തിയായി അദ്ദേഹം എക്കാലവും ഓർമ്മിക്കപ്പെടുന്നു. പിർസാദ കാസിം, ജൗൻ ഏലിയ, തുടങ്ങിയവർക്കൊപ്പം ഇരുപതാം നൂറ്റാണ്ടിലെ നിരവധി അവിസ്മരണീയ മുഷൈറ സമ്മേളനങ്ങളിൽ അദ്ദേഹം പങ്കെടുത്തു. ഇന്ത്യ ഒരു സോഷ്യലിസ്റ്റ് രാഷ്ട്രമായി മാറുന്നത് കാണാൻ ആഗ്രഹിച്ച ഒരു കമ്മ്യൂണിസ്റ്റ് കൂടിയായിരുന്നു അദ്ദേഹം. നാടക-ചലച്ചിത്ര നടി ഷൗക്കത്ത് കൈഫിയായിരുന്നു അദ്ദേഹത്തിന്റെ ഭാര്യ.

## ജീവിതരേഖ
ഉത്തർ പ്രദേശിലെ അസാംഗാർ ജില്ലയിൽ മിജ്വാനിൽ ആണ് കൈഫി ആസ്മിയുടെ ജനനം.

അദ്ദേഹം കലാകാരന്മാരുടെ ഒരു കുടുംബത്തിൽ നിന്നുള്ളയാളായിരുന്നു. അദ്ദേഹത്തിന്റെ മൂന്ന് സഹോദരന്മാരും ഷായർമാരായിരുന്നു (കവികൾ). ഷൗക്കത്ത് ആസ്മിയെയാണ് ആസ്മി വിവാഹം കഴിച്ചത്. അവർക്ക് നടിയായ ഷബാന ആസ്മി എന്ന മകളും ഛായാഗ്രാഹകനായ ബാബ ആസ്മി എന്ന മകനുമുണ്ട്. ആസ്മിയുടെ മരുമകൾ തൻവി ആസ്മിയും ഒരു നടിയാണ്.

വിഭജനകാലത്ത്, ഒരു കമ്മ്യൂണിസ്റ്റ് ആയ അദ്ദേഹത്തെ ബ്രിട്ടീഷ് പോലീസ് വേട്ടയാടിയതിനാൽ അദ്ദേഹം ഔറംഗാബാദിൽ ഒളിവിലായിരുന്നു. അദ്ദേഹത്തിന്റെ മാതാപിതാക്കളും അഞ്ച് സഹോദരന്മാരും ബോംബെയിൽ നിന്ന് കറാച്ചിയിലേക്ക് കപ്പൽ കയറി. അദ്ദേഹം എത്തിയപ്പോഴേക്കും അവരുടെ കപ്പൽ പോയിക്കഴിഞ്ഞിരുന്നു.  കുടുംബം പാകിസ്ഥാനിൽ താമസിച്ചിരുന്നെങ്കിലും ഒരു കമ്മ്യൂണിസ്റ്റായ അദ്ദേഹത്തിന് വർഷങ്ങളോളം പാകിസ്ഥാനിലേക്കുള്ള വിസ നിഷേധിക്കപ്പെട്ടിരുന്നു.

## പുരസ്കാരങ്ങൾ
# സോവിയറ്റ് ലാൻഡ് നെഹ്റു അവാർഡ്
# സാഹിത്യ അക്കാദമി പുരസ്കാരം
# 2000 ൽ മില്ലേനിയം അവാർഡ് (ന്യൂ ഡൽഹി സർക്കാർ)
# 2000 ൽ ഉറുദു അക്കാദമി അവാർഡ്.
# 1998 ൽ ധ്യനേശ്വർ പുരസ്കാരം (മഹാരാഷ്ട്ര സർക്കാർ)
# പത്മശ്രീ പുരസ്കാരം
## മരണം
അര നൂറ്റാണ്ടിലധികം നീണ്ട സാഹിത്യ ജീവിതത്തിന് വിരാമമിട്ട് 2002 മേയ് 10-ന് മുംബൈയിൽ വെച്ച് അന്തരിച്ചു.
## അവലംബം


വർഗ്ഗം:മികച്ച ഗാനരചയിതാവിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:1919-ൽ ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വർഗ്ഗം:ഇന്ത്യക്കാരായ ഉർദു കവികൾ
അലി സർദാർ ജാഫ്രി

ഇന്ത്യയിലെ  പ്രമുഖനായ ഉറുദു കവി, ജ്ഞാനപീഠം പുരസ്കാര ജേതാവ്. ഉത്തർ പ്രദേശിലെ ബൽറാംപുർ എന്ന സ്ഥലത്ത് 1916 നവംബർ 29ന് ജനനം. സ്വാതന്ത്ര സമര സേനാനിയായിരുന്നു **അലി സർദാർ ജാഫ്രി**.  സ്വാതന്ത്ര സമരക്കാലത്ത് അലിഗഢ് മുസ്ലിം സർവകലാശാലയിൽ വിദ്യാർത്ഥിയായിരുന്ന ജഫ്രി നിരവധി തവണ ജയിലിലടക്കപ്പെട്ടിട്ടുണ്ട്.
## പുരസ്കാരങ്ങൾ
# ജ്ഞാനപീഠപുരസ്കാരം(1997)
# പത്മശ്രീ പുരസ്കാരം(1967)
# ഉത്തർ പ്രദേശ് ഉറുദു അക്കാദമി പുരസ്കാരം
# മഖ് ദൂം പുരസ്കാരം
# ഫാഇസ് അഹ്മദ് ഫാഇസ് പുരസ്കാരം
# ഇഖ് ബാൽ സമ്മാൻ - മദ്ധ്യപ്രദേശ് സർക്കാർ
# The Sant Dyaneshwar Award of the Maharashtra government.
# The Aligarh Muslim University had conferred a D.Litt. on him in 1986.

## മരണം
തലച്ചോറിൽ ക്യാൻസർ ബാധിതനായ ജാഫ്രി 2000 ഓഗസ്‌റ്റ്‌ 1 ന് ചൊവ്വാഴ്ച രാവിലെ എട്ട് മണിക്ക് ബോംബെയിലെ ആശുപത്രിയിൽ വെച്ച് മരണപെട്ടു.

## അവലംബസൂചി


## കൂടുതൽ അറിവിന്
* ഔദ്യോഗിക വെബ് വിലാ‍സം 
* അലി സർദാർ ജാഫ്രിയുടെ ഒരു കവിതാ ശേഖരം 
* ഒരു ശ്രദ്ധാഞ്ജലി

വർഗ്ഗം:ജ്ഞാനപീഠം നേടിയ ഉർദു സാഹിത്യകാരന്മാർ
വർഗ്ഗം:1916-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യക്കാരായ ഉർദു കവികൾ
തുമ്പി തുള്ളൽ

ഏതാണ്ട് വിസ്മൃതിയിലാഴാനൊരുങ്ങുന്ന ഒരു കേരളീയ വിനോദമാണ് **തുമ്പിതുള്ളൽ**. ഓണത്തിനോടനുബന്ധിച്ചാണ് ഇത് നടത്തുന്നത്. അതിനാൽ പെൺകുട്ടികൾ നടത്തുന്ന ഈ വിനോദത്തിൽ, ഓണക്കോടി ആയിരിയ്ക്കും പ്രധാന വേഷം. തിരുവാതിരയോടനുബന്ധിച്ചും ഇത് നടത്തിവരുന്നു.

ഇലകളോട് കൂടിയ ചെറിയ മരച്ചില്ലകൾ കയ്യിലേന്തിയ ഒരു പെൺകുട്ടിയെ, പാട്ടുകളുടെ താളത്തിനനുസൃതമായി സംഘാംഗങ്ങൾ മൃദുവായി അടിച്ചുനീങ്ങുന്നതാണ് ഈ വിനോദത്തിന്റെ അവതരണരീതി. തുമ്പിതുള്ളലിലെ ഗാനങ്ങൾ ഓരോന്നായി ആലപിച്ചുകൊണ്ട് മദ്ധ്യത്തിലായിരിയ്ക്കുന്ന പെൺകുട്ടിയെ വലം‌വെയ്ക്കുന്നു. ഗാനത്തിന്റെ വേഗത വർദ്ധിയ്ക്കുന്നതിനനുസരിച്ച് കുട്ടി തുമ്പിയെപ്പോലെ തുള്ളിത്തുടങ്ങുന്നു. കൂടാതെ ഒപ്പം തന്നെ ചുവടുകളും വെച്ചാണ് ഈ വിനോദം ഗതിപ്രാപിയ്ക്കുന്നത്.

"പൂവു പോരാഞ്ഞോ പൂക്കില പോരാഞ്ഞോ
എന്തേ തുമ്പീ തുള്ളാത്തൂ-തുമ്പി തുള്ളാത്തൂ" തുടങ്ങിയ നിരവധി ഗാനങ്ങളുടെ അകമ്പടിയോടെയാണ് ഇത് അവതരിപ്പിയ്ക്കുന്നത്.
## കളിക്കുന്ന രീതി
കളത്തിന്റെ നടുക്ക്‌ ഒരു പെൺ‌കുട്ടി പൂക്കുലയും‌ പിടിച്ചു നിൽ‌ക്കും. ചുറ്റും‌ നിൽ‌ക്കുന്നവർ‌ പാട്ടുപാടുകയും‌ ആർ‌പ്പും‌ കുരവയുമായി തുമ്പിയെ തുള്ളിക്കാൻ‌ശ്രമിക്കുകയും‌ ചെയ്യുന്നു.

ഒന്നാം‌ തുമ്പിയുമവർ‌പെറ്റ മക്കളും
പോയി നടപ്പറ തുമ്പിതുള്ളാൻ‌
തുമ്പിയിരുമ്പല്ല - ചെമ്പല്ല - ഓടല്ല
തുമ്പിത്തുടർ‌മാലാ - പൊൻ‌മാല
രണ്ടാം‌ തുമ്പിയും ... മൂന്നാം‌ തുമ്പിയും... ഇങ്ങനെ പത്തുവരെ ആവർത്തിച്ചു പാടുമ്പോൾ‌ തുമ്പി ഉറഞ്ഞുതുള്ളൂം.

വർഗ്ഗം:കേരളത്തിലെ കലകൾ
പാന

ലഘുചിത്രം|പാന വലത്തിന്റെ നടക്കൽ തൊഴുന്ന ചടങ്ങ്
ഹൈന്ദവ വിശ്വാസങ്ങളുമായി ബന്ധപ്പെട്ട പുരുഷന്മാരുടെ അനുഷ്ഠാനകലയാണ് **പാന**. ഭദ്രകാളി കാവുകളിൽ താൽ‌ക്കാലികമായി നിർ‌മ്മിച്ച പന്തലിൽ ആണ് ഇത് നടത്തിവരുന്നത്. പന്തലിന്റെ മദ്ധ്യത്തിലായി ഭദ്രകാളീതട്ടകം ഒരുക്കിയിരിയ്ക്കും.

കഠിനമായ വ്രതാചാരങ്ങൾക്ക് ഒടുവിലാണ് ഇത് ആചരിയ്ക്കുന്നത്. പ്രധാനമായും ചെണ്ട, മദ്ദളം, ഇലത്താളം, കുഴൽ, കൊമ്പ്, പറ തുടങ്ങിയ വാദ്യോപകരണങ്ങളുടെ സഹായത്തോടെ മുറിച്ച ഒരു പാലക്കൊമ്പ് പന്തലിലെ തട്ടകത്തിലേയ്ക്ക് കൊണ്ടുവരുന്നു. പൂജയ്ക്കും കുരുതിതർ‌പ്പണത്തിനും ശേഷം തിരിയുഴിച്ചിൽ എന്ന ചടങ്ങു നടക്കുന്നു. പത്തോ പന്ത്രണ്ടോ പേർ കയ്യിൽ തീപ്പന്തങ്ങളുമേന്തി നടത്തുന്ന ഒരു സമൂഹനൃത്തമാണു് തിരിയുഴിച്ചിൽ. ഇതിനെത്തുടർന്നു്, പൂക്കുലയും പാലക്കൊമ്പും കയ്യിലേന്തിയുള്ള നൃത്തം പാനപിടുത്തം എന്നറിയപ്പെടുന്നു. ഇതിനുശേഷം തോറ്റംപാട്ടുകളുടെ ആലാപനമാണ്. തുടർന്ന് വെളിച്ചപ്പാട് പ്രത്യക്ഷനാവുകയും അരുളപ്പാടുകൾ പുറപ്പെടുവിയ്ക്കുകയും ചെയ്യുന്നു. പാനയുടെ സമാപനത്തിന്റെ ഭാഗമായി കനൽ‌ച്ചാട്ടം എന്ന ആചാരവും പതിവുണ്ടു്.
ഉത്രാളിക്കാവ് പൂരത്തിന്‌ മുന്നോടിയായി തട്ടകദേശമായ എങ്കക്കാട് ദേശം വർഷാവർഷം ധനുമാസത്തിൽ പാന ആഘോഷിച്ച് വരുന്നു.
       മറ്റ് ചടങ്ങുകളിൽ നിന്ന് വ്യത്യസ്തമായി പാനയ്ക്ക് പങ്കെടുക്കുന്ന വാദ്യക്കാർ ഇരുന്നുകൊണ്ടാണ് വാദ്യങ്ങൾ കൈകാര്യം ചെയ്യുക.ഇരുന്നുകൊണ്ടുള്ള പാണ്ടിമേളം ആണ് ഇതിൽ പ്രാധാന്യം.ഇത് കുത്തിയിരിപ്പ്പാണ്ടി എന്നറിയപ്പെടുന്നു.

## പ്രദേശങ്ങൾ
മലപ്പുറം (പെരിന്തൽമണ്ണ, പൊന്നാനി, തിരൂർ താലൂക്കുകൾ), പാലക്കാട് (ഒറ്റപ്പാലം, പട്ടാമ്പി, മണ്ണാർക്കാട്, പാലക്കാട്, ആലത്തൂർ താലൂക്കുകൾ), തൃശ്ശൂർ (തൃശ്ശൂർ, തലപ്പിള്ളി,  കുന്നംകുളം, ചാവക്കാട് താലൂക്കുകൾ) 

വർഗ്ഗം:കേരളത്തിലെ അനുഷ്ഠാനകലകൾ
വർഗ്ഗം:കേരളത്തിലെ ഹൈന്ദവാചാരങ്ങൾ
മേയ് 17

ഗ്രിഗോറിയൻ കലണ്ടർ പ്രകാരം **മേയ് 17** വർഷത്തിലെ 137 (അധിവർഷത്തിൽ 138)-ാം ദിനമാണ്

## ചരിത്രസംഭവങ്ങൾ

* 1934 ഇന്ത്യയിലെ കോൺഗ്രസ്സ് സോഷ്യലിസ്റ്റ് പാർട്ടി സ്ഥാപിതമായ ദിനം. ഇന്ത്യൻ നാഷണൽ കോൺഗ്രസ്സിന്റെ ഭാഗമായി സ്വന്തമായ ഭരണഘടനയോടെ 1934 മേയ് 17ന് ആചാര്യ നരേന്ദ്രദേവ അഖിലേന്ത്യാ അദ്ധ്യക്ഷനും ജയപ്രകാശ നാരായണൻ ജനറൽ സെക്രട്ടറിയുമായി അഖിലേന്ത്യാതലത്തിൽ സോഷ്യലിസ്റ്റ് പ്രസ്ഥാനത്തിന് ആരംഭം കുറിച്ചു. യൂസഫ് മെഹർ അലി, രാം മനോഹർ ലോഹ്യ, അച്യുത പടവർദ്ധനൻ, അശോക മേത്ത, മീനു മസാനി തുടങ്ങിയവരായിരുന്നു ആദ്യകാലനേതാക്കൾ. 
* 1940 - ലോകമഹായുദ്ധം: ജർമൻ സൈന്യം ബ്രൂസെൽസിൽ പ്രവേശിച്ചു.
* 1978 - ഫിലിപ്സ് കോംപാക്ട് ഡിസ്ക് (സി.ഡി) നിർമ്മിച്ചു.
* 1998 കുടുംബശ്രീ പദ്ധതി പ്രധാനമന്ത്രി അടൽ ബിഹാരി വാജ്‌പേയി മലപ്പുറത്ത് ഉദ്ഘാടനം ചെയ്തു.
* 2001 - കേരളത്തിലെ 11-ആം മന്ത്രിസഭ എ.കെ. ആന്റണി മുഖ്യമന്ത്രിയാക്കികൊണ്ട് അധികാരത്തിലേറി.


## ജന്മദിനങ്ങൾ
* 1841 വില്യം ലോഗൻ

വർഗ്ഗം:മേയ് 17
വള്ളുവള്ളി

എറണാകുളം ജില്ലയിലെ കോട്ടുവള്ളി പഞ്ചായത്തിൽ പെട്ട ഒരു ഗ്രാമമാണ്‌ **വള്ളുവള്ളി**. പറവൂർ പട്ടണത്തിൽ നിന്നും 3 കിലോമീറ്റർ തെക്ക് മാറി ഇത് സ്ഥിതിചെയ്യുന്നു.  കേരളത്തിന്റെ പുരാതന തലസ്ഥാനമായ കൊടുങ്ങല്ലൂരിന്റെ അടുത്താണ്‌ വള്ളുവള്ളി. കൊടുങ്ങല്ലൂരിൽ നിന്നും ഏകദേശം പതിനഞ്ച് കിലോമീറ്റർ അടുത്താണ് വള്ളുവള്ളി.
## പേരിനു പിന്നിൽ
വള്ളുവർ പള്ളിയാണ്‌ വള്ളുപള്ളിയായും പിന്നീട് വള്ളുവള്ളിയായും രൂപപ്പെട്ടത്. വള്ളുവരുടെ ക്ഷേത്രം എന്നാണ് അർത്ഥമാക്കുന്നത്. പ്രാചീനകാലത്ത് ഇവിടെ ബൗദ്ധപ്പള്ളി നിലനിന്നിരുന്നു. സംഘകാല വ്യവസ്ഥയിലെ കുറിച്ചി തിണയിലെ സ്ത്രീ എന്നാണ് വള്ളി എന്ന വാക്കിന്റെ മറ്റൊരു അർത്ഥം. എന്നാൽ സ്ഥലം നിലകൊള്ളുന്നത് വഞ്ചി തിണയായതിനാൽ പേരിനു കാരണം അതാവാൻ വഴിയില്ല എന്ന് ചിലർ അഭിപ്രായപ്പെടുന്നു.

വള്ളി എന്ന വാക്കിനു സുബ്രമണ്യൻ എന്ന പുരാണ കഥാപാത്രത്തിന്റെ ഭാര്യയുടെ നാമം എന്നും അർത്ഥമുണ്ട്. 
## ചരിത്രം
വള്ളുവള്ളിയെ പറ്റി കോകസന്ദേശകാരൻ പ്രസ്താവിച്ചിട്ടുണ്ട്. ഗ്രാമ്യ ഭംഗിയുള്ള കവിവർണ്ണന വള്ളൂവള്ളിയെപ്പറ്റി ഉണ്ട്. പറവൂർ പെരുവാരം ക്ഷേത്രത്തിലെ കുരാൽക്കണ്ണർ എന്ന ബുദ്ധഭിക്ഷുവിനെ സന്ദർശിച്ചശേഷം നേരെ തെക്കോട്ടു പോകുമ്പോൾ വഴിക്കിരുവശവും കാണുന്ന കാഴ്ചയാണ് വിവരിച്ചിരിക്കുന്നത് 
ഈ പ്രദേശങ്ങളിലൂടെ ചെല്ലുന്നതാണ് വള്ളുവള്ളിയെന്നും അവിടെ ഇടപ്രഭുവായ ഒരു തമ്പുരാൻ ഉണ്ടെന്നും അദ്ദേഹം വളരെ ഉദാരമനസ്കനാണെന്നും കവി പറയുന്നു. പതിനാലാം നുറ്റാണ്ടിലാണ് ഈ രേഖപ്പെടുത്തൽ ഉണ്ടായിരിക്കുന്നത്.

വള്ളുവള്ളിയിൽ നിന്ന് റോമൻ ചക്രവത്തിമാരായ ലാറ്റിയുസ് സീസർ (ക്രി.വ. 2), നീറോ (ക്രി.വ.54-68), വെസ്പേഷ്യൻ (ക്രി.വ.69-79), ഡോമീഷ്യൻ (ക്രി.വ. 91-96) ട്രാജൻ (ക്രി.വ. 98-117), ഹാഡ്രിയൻ (117-138) ആണ്ടൊനിനസ് (ക്രി.വ.138-161) അറൊളിയസ് (ക്രി.വ. 161-180) എന്നിവരുടെ കാലത്തു നിലവിലിരുന്ന സ്വർണ്ണനാണയങ്ങൾ ധാരാളം ലഭിച്ചിട്ടുണ്ട്. വള്ളൂവള്ളിയിൽ പ്രമുഖമായ വ്യാപാരകേന്ദ്രം നിലനിന്നിരുന്നു എന്ന് ഇതിൽ നിന്ന് അനുമാനിക്കാം. ഇവ ഇപ്പോൾ പുരാവസ്തുവകുപ്പിന്റെ വകുപ്പിന്റെ പഠനത്തിന്റെ ഭാഗമാണ്. ഒരു വശത്ത് റോമൻ ചക്രവർത്തിവാരുടേയും രാജ്ഞിമാരുടേയും മറുവശത്ത് റോമൻ ദേവതകളുടേയും മുദ്രണം ചെയ്ത നാണയങ്ങളാണിവ. ഇത്തരം 252 ഓളം നാണയങ്ങൾ സ്ഥലവാസികളിൽ നിന്ന് കണ്ടെടുക്കുകയുണ്ടായി. ഇന്ത്യാ ഗവർണ്മെന്റിന്റെ 25 പൈസ നാണയത്തിന്റെ വലിപ്പമാണ് ഇവക്ക്.

## റഫറൻസുകൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ
ദഫ് മുട്ട്

thumb|200px|ദഫ്
കേരളത്തിലെ ഇസ്‌ലാംമതവിശ്വാസികളുടെ ഇടയിൽ പ്രചാരമുള്ള കലാരൂപമാണ് **ദഫ് മുട്ട്**. ദഫ് എന്നത് ഒരു പേർ‌ഷ്യൻ പദമാണ്. പ്ലാവിന്റെ വേര് കടഞ്ഞെടുത്ത് ആട്ടിൻ തോൽ സ്പുടം ചെയ്തു ചരട് വലിച്ചു മുറുക്കി ശ്രുതി നിയന്ത്രിക്കുന്ന ഉപകാരണമാണ് ദഫ്. ഇതിന് ഏതാണ്ട് വ്യാസവും 8" വ്യാസം, ഉയരം 3-4 ഇഞ്ച് ആവാം. പാശ്ചാത്യരാജ്യങ്ങളിൽ ആഘോഷവേളകളിൽ ഗാനാലാപനത്തോടൊപ്പം ദഫ് മുട്ടി ചുവടുവെയ്ക്കുന്ന പതിവുണ്ടായിരുന്നു. കേരളത്തിൽ ഇസ്‌ലാം‌മതത്തിന്റെ പ്രചാരത്തിനു മുൻപുതന്നെ റോമാക്കാരുടെ ആരാധനാലയങ്ങളിൽ ഈ കല പതിവുണ്ടായിരുന്നത്രേ.

## അവതരണരീതി

അറബി ബൈത്തുകളോ അറബി-മലയാളസാഹിത്യത്തിലെ ഗാനങ്ങളോ ആലപിച്ചുകൊണ്ട് പത്തുപേരിൽ‌ കുറയാത്ത സംഘങ്ങളായി താളപ്പെരുക്കങ്ങൾ തീർത്ത് ഉയർ‌ന്നും താഴ്‌ന്നും ചെരിഞ്ഞും ചുവടുകൾ വെച്ചാണ് ഇത് അവതരിപ്പിയ്ക്കുന്നത്. സലാത്ത് അഥവാ പ്രാർ‌ത്ഥനയോടേയാണ് ഇത് ആരംഭിയ്ക്കുന്നത്. പതിഞ്ഞ ശബ്ദത്തോടെ ആരംഭിച്ച് മേളം ഒന്നാംകാലം, രണ്ടാംകാലം, മൂന്നാംകാലം എന്നിങ്ങനെ വളരുന്നു.shehzin

ഈ കലാരൂപം അനുഷ്ഠാനകർ‌മ്മങ്ങളായ കുത്തുറാത്തീബ്, നേർ‌ച്ചകൾ തുടങ്ങിയവയുടെ ഭാഗമായും വിവാഹം പോലെയുള്ള ആഘോഷവേളകളിലും അവതരിപ്പിക്കാറുണ്ട്. നബി(സ) മദീനയിൽ എത്തിയപ്പോൾ അൻസാറുകൾ (മദീനക്കാർ) ദഫ്ഫ് മുട്ടിയായിരുന്നു വരവേറ്റത് എന്ന് ചരിത്രം പറയുന്നു.

## കൂടുതൽ അറിവിന്
*കേരള കലകൾ - edumalayalam.blogspot.com
*ദപ്പു മുട്ട് - sify.com
*നയ്-നവ പേർഷ്യൻ സംഗീതോപകരണങ്ങളുടെ വിജ്ഞാനകോശം - nay-nava.blogfa.com 
*വിവിധ ദഫുകൾ - nasehpour.tripod.com
*ദഫിന്റെ ഒരു ലഘു ചരിത്രം - drumdojo.com 
*ഫ്രേംഡ്രമ്മർ ഫോറം 
*ദഫ്, പരിപാടികൾ, പണിപ്പുര, വില്പന -caravansary.org 
*greekfolkmusicanddance.com 

## ചിത്രസഞ്ചയം

Dafmut IMG 1330.jpg|ദഫ് മുട്ട് അവതരണം
Dafmut IMG 1326.jpg|ദഫ് മുട്ട് അവതരണം
Dafmut IMG 1332.jpg|ദഫ് മുട്ട് അവതരണം
Dafmut IMG 1345.jpg|ദഫ് കലാകാരന്മാർ

## അവലംബം

വർഗ്ഗം:കേരളത്തിലെ കലകൾ
വർഗ്ഗം:കേരള സ്കൂൾ കലോത്സവ ഇനങ്ങൾ
ബപ്പിരിയൻ തെയ്യം

ഒരു ￼￼മാപ്പിള തെയ്യമാണ് **ബപ്പിരിയൻ [[തെയ്യം]]**. ആരിയപ്പൂങ്കന്നി എന്ന ദേവത എഴുന്നള്ളിയ യാനപാത്രത്തിന്റെ കപ്പിത്താനായിരുന്നു ബപ്പിരിയൻ. ഇദ്ദേഹത്തിന്റെ സ്മരണാർത്ഥം നടത്തുന്ന തെയ്യമാണ് ഇത്.തുളുനാട്ടിൽ പേരെടുത്ത ഒരു  അറബി വ്യാപാരിയാണ് ബബ്ബിരിയൻ. കടലിൽ വെച്ച് ശത്രുക്കളോട് ഏറ്റുമുട്ടി വീര മരണം വരിച്ച ബബ്ബിരിയനെ തെയ്യക്കോലമായി കാസർകോട്

ആര്യപ്പട്ടരുടെയും ആര്യപട്ടത്തിയുടെയും മകളാണ് ആര്യപൂങ്കന്നി. അവൾ വളർന്ന് വലുതായപ്പോൾ ആടയാഭരണങ്ങളിൽ ഭ്രമം ഉണ്ടാകുകയും അവ തേടി കടൽ കടന്ന് യാത്ര നടത്താൻ തീരുമാനിക്കുകയും ചെയ്യ്തു. അവൾ തന്റെ ആറു സഹോദരങ്ങളെയും കൂട്ടി യാത്ര ആരംഭിക്കുകയും ചെയ്യുന്നു. എന്നാൽ അവരുടെ കടൽയാത്രയിൽ ശക്തമായ കാറ്റിനെ തുടർന്ൻ ബോട്ട് തകർന്ന് എല്ലാവരും കടലിൽ പതിച്ചു. തകർന്ന യാനത്തിന്റെ അവശിഷ്ടങ്ങളിൽ കയറി പിടിച്ചു ഏഴു ദിവസത്തോളം അവർ കടലിൽ ചിലവിട്ടു. എട്ടാം ദിവസം എല്ലാവരും കരയ്ക്കടുത്തു. കരയ്ക്കടുത്ത അവർ പരസ്പ്പരം മറ്റുള്ളവരിൽ നിന്ന് അകന്നകന്ന് പോയി.

കടൽക്കരയിൽ വിഷമിച്ചിരിക്കുന്ന ആര്യപൂങ്കന്നി കടലിൽ ഒരു ചെറു തോണിയിൽ പോകുന്ന ബപ്പിരിയനെ കാണാനിടയാവുന്നു. സഹായത്തിനായി അവൾ ബിപ്പിരിയനെ വിളിന്നു. എന്നാൽ അവളുടെ വിളിയെ അവഗണിച്ചു ബിപ്പിരിയൻ യാത്ര തുടരുന്നു. തുടർന്ന് അവൾ തന്റെ മാന്ത്രിക കഴിവുകൾ കാണിച്ചു അത്ഭുതപ്പെടുത്തി തന്റെ സഹോദരൻമാരെ തിരക്കാൻ വേണ്ടി ബിപ്പിരിയനെ കൂടെ കൂട്ടുന്നു. എന്നാൽ ഒടുവിൽ വെണ്മലാറ്റിൻകരയിൽ വെച്ച് സഹോദരെ കണ്ടെത്തിയപ്പോൾ അവർ അവിടെ തന്നെ സ്ഥിരതാമസമാക്കുവാൻ തീരുമാനിച്ചിരിക്കുന്നു എന്നറിയുന്നു. ആര്യപൂങ്കന്നിയുടെ കൂടെ പോകാൻ തയ്യാറാകാത്തതിനെത്തുടർന്ന് ആര്യപൂങ്കന്നി ബപ്പിരിയനുമായി കോലത്തുനാട്ടിൽ തീരത്ത് കൂരൻ കുന്നിലെത്തുന്നു. തുടർന്ന് അവിടെ തളിപ്പറമ്പ് കൈതക്കീൽ അമ്പലത്തിൽ പ്രതിഷ്ഠ നേടുന്നു. 
ഇതാണ് ഈ തോറ്റതിന്റെ ഇതിവൃത്തം.
, കണ്ണൂർ ജില്ലകളിൽ ചില ഇടങ്ങളിൽ കെട്ടിയാടിക്കാറുണ്ട്.

## ബബ്ബിരിയൻ കാവുകൾ
*അണ്ടലൂർക്കാവ് കണ്ണൂർ ജില്ലയിലെ തലശ്ശേരിയിലെ അണ്ടലൂർ‌ക്കാവിൽ ബപ്പിരിയൻ ദൈവക്കോലമുണ്ട്.
*സത്തിനപുരം ബബ്ബിരിയൻ കാവ്, മഞ്ചേശ്വരം
## അവലംബം


വർഗ്ഗം:തെയ്യങ്ങൾ
ത്വരണം

[250px|thumb|ഒരു വസ്തുവിന്റെ [പ്രവേഗം|പ്രവേഗത്തിലുണ്ടാകുന്ന (velocity) മാറ്റത്തിന്റെ നിരക്കിനെയാണ് **ത്വരണം** എന്ന് പറയുന്നത്. സഞ്ചാരപാതയിലെ ഒരു ബിന്ദുവിലെ ത്വരണം(acceleration) തത്സമയത്ത് വേഗത്തിലും ദിശയിലും വന്ന പ്രവേഗമാറ്റത്തിന്റെ മൊത്ത തോതാണ്‌. *t* എന്ന സമയത്തെ യഥാർത്ഥ ത്വരണം ഗണിക്കാൻ സമയവ്യത്യാസത്തെ ശൂന്യത്തോടടുത്ത് ക്ഌപ്തപ്പെടുത്തുന്നു (*Δt* → 0)]]
250px|thumb|സമക്ഷേത്രത്തിൽ വക്രദിശയിലുള്ള സഞ്ചാരത്തിൽ ത്വരണത്തിന്റെ ഘടകങ്ങൾ. The tangential component ''a<sub>t</sub>'' is due to the change in speed of traversal, and points along the curve in the direction of the velocity vector. The centripetal component ''a<sub>c</sub>'' is due to the change in direction of the velocity vector and is normal to the trajectory, pointing toward the center of curvature of the path.
ഭൗതികശാസ്ത്രത്തിലെ നിർവചനമനുസരിച്ച് ഒരു വസ്തുവിന്റെ പ്രവേഗത്തിലുണ്ടാകുന്ന മാറ്റത്തിന്റെ നിരക്കിനെയാണ് **ത്വരണം** എന്ന് പറയുന്നത്. പ്രവേഗം ഒരു യൂക്ലീഡിയൻ സദിശമാകയാൽ പ്രവേഗത്തിന്‌ രണ്ടുതരത്തിൽ മാറ്റം സംഭവിക്കാം: വേഗത്തിലും ദിശയിലും. സമാനദിശയിൽ വേഗത്തിന്റെ തോതിലുണ്ടാകുന്ന മാറ്റമാണ്‌ ത്വരണം. അതുപോലെ സദിശം എന്ന നിലയിൽ പ്രവേഗത്തിന്റെ ദിശ മാറുന്ന തോതാണ്‌ ത്വരണം.
::\mathbf{a} = \mathbf{\frac{dv}{dt}}
ഇവിടെ  a = ത്വരണം(acceleration) , v  = പ്രവേഗം(velocity), t =സമയം (time)
## അവലംബം


വർഗ്ഗം:ഭൗതികശാസ്ത്രം
ദ വാൾട്ട് ഡിസ്നി കമ്പനി

ലോകത്തിലെ ഏറ്റവും വലിയ മാദ്ധ്യമ-വിനോദ കോർപ്പറേഷനാണ് **ദ വാൾട്ട് ഡിസ്നി കമ്പനി**. 1923ൽ വാൾട്ട്, റോയ് ഡിസ്നി സഹോദരങ്ങൾ ഒരു ചെറിയ അനിമേഷൻ സ്റ്റുഡിയോയാണ് ഈ കമ്പനി സ്ഥാപിച്ചത്. ഇന്നിത് ഏറ്റവും വലിയ ഹോളിവുഡ് സ്റ്റുഡിയോകളിലൊന്നും പതിനൊന്ന് അമ്യൂസ്മെന്റ് പാർ‌ക്കുകളുടേയും പല ടെലിവിഷൻ നെറ്റ്‌വർക്കുകളുടേയും (അമേരിക്കൻ ബ്രോഡ്കാസ്റ്റിങ് കമ്പനി, ഇ.എസ്.പി.എൻ, സ്റ്റാർ ടീവി എന്നിവ ഉൾപ്പെടുന്നു). ഡിസ്നിയുടെ പ്രധാന കാര്യാലയവും പ്രധാന നിർമ്മാണ സം‌രഭവും സ്ഥിതിചെയ്യുന്നത് കാലിഫോർണിയയിലെ ബർബാങ്കിലുള്ള ദ വാൾട്ട് ഡിസ്നി സ്റ്റുഡിയോസിലാണ്.

## അവലംബം

## പുറം കണ്ണികൾ

* 
* 
* 

വർഗ്ഗം:അമേരിക്ക ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:അമേരിക്കൻ ബ്രാൻഡുകൾ
ഭാരതീയ റിസർവ് ബാങ്ക്

250px|thumb|The RBI headquarters in Mumbai
റിസർവ് ബാങ്ക് ഒഫ് ഇന്ത്യ ആക്റ്റ് (1934) പ്രകാരം 1935 ഏപ്രിൽ ഒന്നിന് നിലവിൽ വന്ന ധനകാര്യ സ്ഥാപനമാണ് **ഭാരതീയ റിസർവ് ബാങ്ക്**. നിലവിൽ ഭാരത സർക്കാറിന്റെ പൂർണ്ണ ഉടമസ്ഥതയിലുള്ള റിസർവ് ബാങ്ക്, 1949-ലെ ദേശസാൽകരണത്തിനു മുൻപ് ഒരു സ്വകാര്യ സ്ഥാപനമായിരുന്നു.

ഇന്ത്യയിലെ കേന്ദ്ര ബാങ്കാണ് റിസർവ് ബാങ്ക്. 1926-ലെ ഹിൽട്ടൺ-യങ് കമ്മീഷന്റെ ശുപാർശകളാണ് റിസർവ് ബാങ്കിന്റെ രൂപീകരണത്തിന് കാരണമായത്. 1949 ജനുവരി ഒന്നിന് റിസർവ് ബാങ്കിനെ ദേശസാത്കരിച്ചു. ഇന്ത്യയിൽ പണവ്യാപാരത്തിന്റെ കേന്ദ്രവും ദേശീയ കരുതൽ ധനത്തിന്റെ സൂക്ഷിപ്പുകാരനുമാണ് റിസർവ്വ് ബാങ്ക്. **ബാങ്കേഴ്സ് ബാങ്ക്** എന്നറിയപ്പെടുന്ന റിസർവ്വ് ബാങ്കിന്റെ സ്ഥാപിത മൂലധനം അഞ്ചുകോടി രൂപയായിരുന്നു. റിസർവ്വ് ബാങ്ക് ഗവർണ്ണറും 19 അംഗ ഡയറക്ടർ ബോർഡുമാണ് ബാങ്കിന്റെ പ്രവർത്തനങ്ങളെ നിയന്ത്രിക്കുന്നത്.

തുടക്കത്തിൽ കൊൽക്കത്തയിൽ സ്ഥാപിച്ച മുഖ്യ കാര്യാലയം 1937-ൽ മുംബെയിലേക്ക് മാറ്റി. ഗവർണറുടെ കാര്യാലയം സ്ഥിതി ചെയ്യുന്നതും നയരൂപവത്കരണം നടക്കുന്നതും ഇവിടെയാണ്. കേരളത്തിൽ തിരുവനന്തപുരത്തും കൊച്ചിയിലും ശാഖകളുണ്ട്. 

ഭാരതീയ റിസർവ് ബാങ്കിന്റെ അടിസ്ഥാന പ്രവർത്തനങ്ങളെ താഴെ പറയുന്ന പ്രകാരം വിവരിക്കാം

ഇന്ത്യയിൽ കറൻസി നോട്ടുകൾ പുറത്തിറക്കുന്നത് റിസർവ്വ് ബാങ്കാണ്. കറൻസി നോട്ടുകളിലെ ഒപ്പ് റിസർവ്വ് ബാങ്ക് ഗവർണ്ണറുടേതാണ്. ജമ്മു-കശ്മീർ ഒഴികെയുള്ള സംസ്ഥാനങ്ങളിലെ സാമ്പത്തിക കാര്യങ്ങളുടെ മേൽനോട്ടം റിസർവ്വ് ബാങ്കിനാണ്. അന്താരാഷ്ട്ര നാണയനിധിയിൽ ഇന്ത്യയെ പ്രതിനിധീകരിക്കുന്നതും കറൻസിയുടെ വിനിമയ മൂല്യം സൂക്ഷിക്കുന്നതും റിസർവ്വ് ബാങ്കാണ്. ആർബിഐക്ക് പ്രത്യേക എൻ‍ഫോഴ്സ്മെന്റ് വിഭാഗം 2017 ഏപ്രിൽ മുതൽ പ്രവർത്തനമാരംഭിക്കും

സർ ഓസബൺ സ്മിത്ത് ആണ് റിസർവ്വ് ബാങ്കിന്റെ ആദ്യ ഗവർണ്ണർ. സർ സി.ഡി.ദേശ്‌മുഖ് ആണ് ഇന്ത്യക്കാരനായ ആദ്യ ഗവർണ്ണർ. sanjay malhotraറിസർവ്വ് ബാങ്കിന്റെ ഇപ്പോഴത്തെ ഗവർണ്ണർ.

## ലാഭവിഹിതം
സർക്കാർ സെക്യൂരിറ്റികൾ കൈവശം സൂക്ഷിക്കുതിന് ലഭിക്കുന്ന തുക, ബാങ്കുകൾക്ക് നൽകുന്ന വായ്പ(റിപ്പോ)യ്ക്ക് ലഭിക്കുന്ന പലിശ, യു.എസ് ട്രഷറി ബിൽ, മറ്റ് ബോണ്ടുകൾ തുടങ്ങിയവയിൽ നിന്നുള്ളവ എന്നിങ്ങനെ വിവിധ മാർഗ്ഗങ്ങളിലൂടെ പണമാണ് ലഭിക്കുന്നതാണ് റിസർവ്വ് ബാങ്കിന്റെ വരുമാനം. ഇതിൽ അവരുടെ ചെലവു കഴിച്ചുള്ള തുകയുടെ ബാക്കി ലാഭമായും ആ ലാഭത്തിന്റെ ഒരു വിഹിതം ഇന്ത്യയുടെ കേന്ദ്രസർക്കാരുമായി പങ്കുവെക്കപ്പെടുന്നു. 

## ഇതും കാണുക
* ഇന്ത്യൻ രൂപ

## അവലംബങ്ങൾ

## സ്രോതസ്സുകൾ
* വിവരണം - ഭാരതീയ റിസർവ് ബാങ്ക് 

## കൂടുതൽ അറിവിന്
* ഭാരതീയ റിസർവ് ബാങ്കിന്റെ ഔദ്യോഗിക വെബ് വിലാസം 
* ഭാരത സർക്കാർ കവാടം

 

വർഗ്ഗം:ഭാരതീയ റിസർവ് ബാങ്ക്
റൊട്ടി

[thumb|പല തരത്തിലുള്ള റൊട്ടികൾ [ബൗഡിൻ ബേക്കറി|ബൗഡിൻ ബേക്കറിയിൽ നിന്ന്.]]

ധാന്യങ്ങൾ പൊടിച്ചുണ്ടാക്കിയ മാവും (പ്രധാനമായും ഗോതമ്പ്) വെള്ളവും ചേർത്തുണ്ടാക്കുന്ന ഒരു ആഹാര പദാർത്ഥമാണ് **റൊട്ടി**. ഇവ പുളിപ്പിച്ചതോ പുളിപ്പിക്കാത്തവയോ ആവാം. ഉപ്പ്, കൊഴുപ്പ്, പുളിപ്പിക്കലിനുപയോഗിക്കുന്ന യീസ്റ്റ് പോലെയുള്ള വസ്തുക്കൾ എന്നിവയാണ് റൊട്ടിയിലെ സാധാരണ ഘടകങ്ങൾ. എന്നാൽ മറ്റ് പല ഘടകങ്ങളും റൊട്ടികളിൽ കാണാറുണ്ട്. പാൽ, മുട്ട, പഞ്ചസാര, സുഗന്ധവ്യഞ്ജനങ്ങൾ, പഴങ്ങൾ (ഉണക്കമുന്തിരി തുടങ്ങിയവ), പച്ചക്കറികൾ (ഉള്ളി തുടങ്ങിയവ), പരിപ്പുകൾ (വാൽനട്ട് തുടങ്ങിയവ), വിത്തുകൾ (പോപ്പി വിത്ത് തുടങ്ങിയവ).

മനുഷ്യൻ ഏറ്റവും ആദ്യമായി പാചകം ചെയ്ത ആഹാരങ്ങളിലൊന്നാണ് റൊട്ടി. നിയോലിതിക്ക് കാലഘട്ടത്തിലാണ് റൊട്ടിയുടെ ഉദ്ഭവം. പുളിപ്പിച്ച റൊട്ടിയുടെയും ഉദ്ഭവം ചരിത്രാധീത കാലത്തുതന്നെയാണ്.

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ബ്രഡ് വിഭവങ്ങൾ
വർഗ്ഗം:മുഖ്യാഹാരങ്ങൾ
ലോക വ്യാപാര കേന്ദ്രം

അമേരിക്കയിലെ‍ ന്യൂ യോർക്ക് നഗരത്തിൽ സ്ഥിതി ചെയ്തിരുന്ന ഒരു കെട്ടിടമായിരുന്നു **ലോക വ്യാപാര കേന്ദ്രം** അഥവാ **വേൾഡ് ട്രേഡ് സെന്റർ**(World Trade Ccenter).  2001 സെപ്റ്റംബർ 11-ന്‌ അൽ-ഖ്വയ്‌ദയുമായി ബന്ധമുള്ള ഒരു സംഘം  തീവ്രവാദികൾ ഈ കെട്ടിടം പൂർണ്ണമായി തകർത്തു 
## അവലംബം


വിഭാഗം:അമേരിക്കയിലെ അംബരചുംബികൾ
വിഭാഗം:തകർക്കപ്പെട്ട കെട്ടിടങ്ങൾ

## ഇതു കാണുക
*സെപ്റ്റംബർ 11ലെ ഭീകരാക്രമണം
കൂലി (വിവക്ഷകൾ)

* കൂലി - തൊഴിലാളിക്ക് ലഭിക്കുന്ന വേതനം
* കൂലി - ചുമട്ട് തൊഴിലാളി അല്ലെങ്കിൽ കൂലിക്കാരൻ. (കോലി താൾ കാണുക).
* കൂലി - എൺപതുകളിൽ പുറത്തിറങ്ങിയ ഒരു മലയാള ചലച്ചിത്രം.
യവം

വാർഷികമായി വിളവെടുക്കാവുന്ന ഒരു ധാന്യസസ്യമാണ് **യവം** (ആംഗലേയം: Barley, ബാർലി, ബാർളി) . വളർത്ത് മൃഗങ്ങളുടെ ഭക്ഷണമായാണ് ഇത് പ്രധാനമായും ഉപയോഗിക്കപ്പെടുന്നത്. ചെറിയ അളവിൽ മാൾട്ടിങ്ങിലും ആരോഗ്യ സം‌രക്ഷക ആഹാരങ്ങളിലും ഉപയോഗിക്കുന്നു. പോയേസിയേ എന്ന് പുല്ല് കുടുംബത്തിലാണ് ഈ സസ്യം ഉൾപ്പെടുന്നത്. 2005ലെ കണക്കുകളനുസരിച്ച്, ഏറ്റവും കൂടുതൽ അളവിൽ ഉല്പാദിപ്പിക്കപ്പെടുന്നതും ഏറ്റവും കൂടുതൽ പ്രദേശത്ത് കൃഷി ചെയ്യപ്പെടുന്നതുമായ ആഹാര ധാന്യങ്ങളിൽ നാലാം സ്ഥാനത്താണ് യവം.
കൃഷി ചെയ്യപ്പെടുന്ന ബാർളി  (*H. vulgare*) കാട്ട് ബാർളിയിൽ നിന്ന് (*H. spontaneum*) പരിണമിച്ചുണ്ടായതാണ്. ഇവയെ രണ്ടിനേയും ഒരു വർഗ്ഗമായാണ് പരിഗണിക്കുന്നത്, *Hordeum vulgare*. ഇതിനെ രണ്ട് ഉപവർഗ്ഗങ്ങളായി തിരിച്ചിരിക്കുന്നു. ഉപവർഗ്ഗം *spontaneum* (കാട്ട് ബാർളി)ഉം ഉപവർഗ്ഗം *vulgare* (കൃഷി ചെയ്യുന്നത്)ഉം.

## രസാദി ഗുണങ്ങൾ
* രസം			:മധുരം, കഷായം
* ഗുണം		:ഗുരു
* വീര്യം			:ശീതം
* വിപാകം		:കടു

## ഇലകരിച്ച ഭസ്മം (ചവർക്കാരം)
കഫസംബന്ധമായ രോഗങ്ങൾ ( ചുമ ,കഫക്കെട്ട്, ശ്വാസ വിമ്മിഷ്ടം ) തുടങ്ങിയവക്കുള്ള പല ഔഷധ നിർമ്മാണത്തിനും ഉപയോഗിക്കുന്നു

## ഔഷധയോഗ്യ ഭാഗം
വിത്ത്

## അവലംബം


വർഗ്ഗം:ധാന്യങ്ങൾ
വർഗ്ഗം:പുല്ലുകൾ
വർഗ്ഗം:ബാർലി
വർഗ്ഗം:ലെബനോനിലെ സസ്യജാലം
വർഗ്ഗം:പൊവേസീ
സി.എസ്. ചന്ദ്രിക

മലയാളത്തിലെ കഥാകാരിയും നോവലിസ്റ്റും സ്ത്രീവിമോചന പ്രവർത്തകയും അക്കദമിഷ്യനും ആണ്‌ **സി.എസ്. ചന്ദ്രിക**. എം എസ് സ്വാമിനാഥൻ റിസർച് ഫൌണ്ടേഷനിൽ കമ്മുനിറ്റി അഗ്രോ ഡൈവെർസിറ്റി കേന്ദ്രത്തിൽ സീനിയർ ശാസ്ത്രജ്ഞയായി പ്രവര്ത്തിക്കുന്നു. 

## ജീവിതരേഖ

തൃശ്ശൂർ പെരിങ്ങോട്ടുകരയിൽ 1967ൽ ജനനം. സസ്യശാസ്ത്രത്തിൽ ബിരുദം. മലയാളസാഹിത്യത്തിൽ ബിരുദാനന്തരബിരുദം. കലിക്കറ്റ് യൂണിവേഴ്‌സിറ്റിയുടെ അരണാട്ടുകര സ്‌കൂൾ ഓഫ് ഡ്രാമയിൽ നിന്നു പി എച് ഡി. ഇംഗ്ലീഷ്, കന്നഡ, തമിഴ് ഭാഷകളിലേക്ക് കഥകൾ വിവരത്തനം ചെയ്യപ്പെട്ടിട്ടുണ്ട്. ആർത്തവമുള്ള സ്ത്രീകൾ എന്ന പുസ്തകത്തിനു മുതുകുളം പാർവതി അമ്മ സാഹിത്യ അവാർഡ് ലഭിച്ചു (2010).
ക്ലെപ്റ്റോമാനിയക്ക്‌  തോപ്പിൽ രവി അവാര്ഡ് ലഭിച്ചിട്ടുണ്ട്. 
## പുസ്തകങ്ങൾ

**പിറ* (നോവൽ), മാതൃഭൂമി ആഴ്ച്ചപ്പതിപ്പിൽ ഖണ്ഡശ്ശ: പ്രസിദ്ധീകരിച്ചു. മാതൃഭൂമി ബൂക്സ്, 2004 
**ലേഡീസ് കമ്പാർട്ട്മെന്റ്* (കഥാ സമാഹാരം), ഡി സി ബൂക്സ്
**കേരളത്തിലെ സ്ത്രീ മുന്നേറ്റത്തിന്റെ ചരിത്രം* (പഠനം), കേരള സാഹിത്യ അക്കാഡമി
**കെ. സരസ്വതി അമ്മ* (പഠനം) 
**ആർത്തവമുള്ള സ്ത്രീകൾ* (ലേഖനങ്ങൾ)
**ഭൂമിയുടെ പതാക* (കഥകൾ)
* "ക്ലെപ്റ്റൊമാനിയ" 
* "The Oxford India Anthology of Malayalam Dalit Writing"  

## അവലംബം

## പുറമെ നിന്നുള്ള കണ്ണികൾ

*ആർത്തവമുള്ള സ്ത്രീകൾ ബുക് റിവ്യൂ
*Tarantula  (കഥയുടെ ഇംഗ്ലീഷ് വിവർത്തനം)
*K Sarasawathi Amma  in SAMYUKTHA Vol 1, Issue 1 [ (റിവ്യൂ)]

വർഗ്ഗം:1967-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:ദലിത് സ്ത്രീകൾ
വർഗ്ഗം:ദലിത് സ്ത്രീ എഴുത്തുകാർ‎
സന്തോഷ് മാധവൻ

സ്വയം സന്യാസപരിവേഷം ചാർത്തുകയും ശാന്തീതീരം എന്ന സന്യാസാശ്രമം നടത്തുകയും നിരവധി വഞ്ചനാക്കുറ്റങ്ങളിൽ അറസ്റ്റിലാകുകയും ചെയ്ത **സന്തോഷ് മാധവൻ** എന്നയാളാണ്‌ **സ്വാമി ചൈതന്യ**. സെറാഫിൻ എഡ്വിൻ എന്ന പ്രവാസി വനിതയെ വഞ്ചിച്ചു എന്ന പേരിൽ ഇന്റർപോൾ ജാഗ്രത നിർദ്ദേശിക്കുകയും ദുബായ് പോലീസ് കേസ് രേഖപ്പെടുത്തുകയും . ചെയ്തു.

40 ലക്ഷം രൂപ തട്ടിച്ചെന്ന് കാണിച്ച് ദുബായിലുള്ള ബിസിനസുകാരി സെറഫിൻ എഡ്വിൻ സന്തോഷ് മാധവന് എതിരെ 2008 മേയ്‌ 11, കേരള പോലീസിന്‌ പരാതി നൽകി. പരാതി പൊലീസിന് ഇമെയിലിലൂടെയാണ് കിട്ടിയത്. ഇതിൻറെ അടിസ്ഥാനത്തിൽ പൊലീസ് അന്വേഷണം നടത്തിയതിനു പിന്നാലെയാണ്‌ അറസ്റ്റ് ചെയ്യപ്പെട്ടത്. പ്രായപൂർത്തിയാകാത്ത ഒരു പെൺകുട്ടിയെ പീഡിപ്പിച്ചു എന്നതിനും അമൃതചൈതന്യയുടെ പേരിൽ കേസുണ്ട്. സ്വാമിയൂടെ ഫ്ലാറ്റ് പരിശോധിച്ചപ്പോൾ കടുവത്തോൽ ലഭിച്ചതിന്റെ പശ്ചാത്തലത്തിൽ വനസം‌രക്ഷണ നിയമപ്രകാരവും കേസെടുത്തിട്ടുണ്ട്.

## ജീവിതരേഖ
കട്ടപ്പനയിലെ ദരിദ്രകുടുംബത്തിലായിരുന്നു സന്തോഷിന്റെ ജനനം. കട്ടപ്പന ഇരുപതേക്കറിൽ പാറായിച്ചിറയിൽ മാധവന്റെയും തങ്കമ്മയുടെയും മകനായ സന്തോഷ്‌ കട്ടപ്പന ഗവൺമെന്റ്‌ ഹൈസ്‌ക്കൂളിൽ നിന്നും പത്താം ക്ലാസ്‌ പാസ്സായ വീട്ടിൽ നിന്നു ഇറങ്ങിപ്പുറപ്പെട്ടു. എറണാകുളത്തെ മരട്‌ തുരുത്തി ക്ഷേത്രത്തിൽ ശാന്തിക്കാരനായി. ഇത് ജീവിതത്തിൽ വഴിത്തിരിവായി. 2024 മാർച്ച്‌ 6നു  മരണപ്പെട്ടു  

## അറസ്റ്റ്
2009 മേയ് 20-ന്‌ എറണാകുളം അഡീഷണൽ സെഷൻസ്‌ കോടതി സന്തോഷ് മാധവനെ പ്രായപൂർത്തിയാകാത്ത പെൺകുട്ടികളെ പീഠിപ്പിച്ചു എന്ന കേസിൽ 16 വർഷത്തെ തടവിനു ശിക്ഷിച്ചു. രണ്ടു കേസുകളിലായി 8 വർഷം വീതം തടവും 2,10,000 രൂപ പിഴയും ആണ്‌ കോടതി വിധിച്ചത്.

സ്വാമി അമൃതചൈതന്യ എന്ന പേരിൽ ആത്മീയ ജീവിതം  നയിച്ച്‌ വന്നിരുന്ന ഇദ്ദേഹം, സെറാഫിൻ എഡ്വിൻ എന്ന മറുനാടൻ മലയാളി വനിത നൽകിയ പണാപഹരണ കേസുമായി  ബന്ധപ്പെട്ട് കേരളാ പോലീസ് നടത്തിയ അന്വേഷണത്തിലാണ് പിടിയിലായത്.

## അവലംബം


വർഗ്ഗം:കേരളത്തിലെ കുറ്റവാളികൾ
വർഗ്ഗം:1960-ൽ ജനിച്ചവർ
വർഗ്ഗം:ബലാൽസംഗത്തിന് ഇന്ത്യയിൽ ശിക്ഷിക്കപ്പെട്ടവർ
വെട്ടത്തു സമ്പ്രദായം

ആദ്യകാല രാമനാട്ടത്തിനു ശേഷം ഉണ്ടായ പരിഷ്കാരങ്ങളിൽ വെട്ടത്ത് രാജാവ് ആവിഷ്‌കരിച്ചവയെ **വെട്ടത്ത് സമ്പ്രദായം** എന്നറിയപ്പെടുന്നു. കഥകളിയിലെ പരിഷ്കാരങ്ങൾ വെട്ടം, കല്ലടിക്കോടൻ, കപ്ലിങ്ങാടൻ തുടങ്ങിയ സമ്പ്രദായങ്ങളുമായി ബന്ധപ്പെട്ടുകിടക്കുന്നു. 1745-50 വർഷങ്ങൾക്കിടയിൽ വെട്ടം കോവിലകത്തെ കളിയോഗം നിലച്ചു. ഈ സമ്പ്രദായത്തിന്റെ പരിഷ്കാരങ്ങൾ പൊതുവിൽ വേഷങ്ങളെ അവയുടെ ജാതിയ്ക്കും ധർ‌മ്മത്തിനും പ്രവൃത്തികളേയും പൂർ‌വ്വാധികം വ്യക്തമാക്കാൻ പോന്നവയായിരുന്നു. പുറപ്പാട് എന്ന ഇനം ആരംഭിച്ചത് വെട്ടംതമ്പുരാനായിരുന്നു. "രാമപാലയ" എന്ന സ്തുതിയോട് കൂടിയാണ് ഇത് തുടങ്ങുന്നത്. 4 നോക്കുകളിലായി അവതരിപ്പിയ്ക്കുന്നതാണിത്. എന്നാലിന്നും പുറപ്പാടിനെ സംബന്ധിച്ച് വ്യത്യസ്തങ്ങളായ അഭിപ്രായങ്ങൾ നിലനിൽക്കുന്നു. ഉപാംഗങ്ങൾ മുതൽ ആംഗികമായ എല്ലാ പ്രയോഗവിശേഷങ്ങളും ഒരു നൃത്തശില്പം പോലെ എന്ന അനുഭവമാണ് പുറപ്പാട് അനുഭവവേദ്യമാക്കുക എന്ന് ശ്രി.കെ.പി.എസ്.മേനോൻ അഭിപ്രായപ്പെടുന്നു.
## ചരിത്രം
കൊല്ലവർഷം ഒൻ‌പതാംനൂറ്റാണ്ടിന്റെ തുടക്കത്തിൽ ഉത്തരകേരളത്തിലേയ്ക്ക് പ്രവേശിച്ച രാമനാട്ടം പരിഷ്കരങ്ങൾക്ക് വിധേയമായത് വെട്ടം എന്ന സ്ഥലത്തുവെച്ചാണ്. അന്ന് വെട്ടത്തുകോവിലകത്തെ തമ്പുരാക്കന്മാരെ ശിക്ഷണം നടത്തിയിരുന്നത് മായവരം ഗോവിന്ദദീക്ഷിതർ എന്ന പരദേശി ബ്രാഹ്മണനായിരുന്നു. ഇദ്ദേഹത്തിന്റെ സമ്പർ‌ക്കവും രാമനാട്ടത്തിന്റെ പരിഷ്കാരങ്ങൾക്ക് വെളിച്ചമേകി.
## പരിഷ്കാരങ്ങൾ
വെട്ടം സമ്പ്രദായത്തിലെ പരിഷ്കാരങ്ങൾ ഇപ്രകാരമായിരുന്നു
*വാചികാഭിനയം വേണ്ടെന്നുവെച്ച് ആംഗികാഭിനയത്തിലൂടെ ആശയാവതരണം നടത്തുക
*രാമലക്ഷ്മണന്മാർ‌ക്ക് ഉപയോഗിച്ചിരുന്ന നീലയ്ക്കുപകരം പച്ചയാക്കുക
*ഉത്തമകഥാപാത്രങ്ങൾക്ക് കണ്ണുവാലിട്ടെഴുതി ചുണ്ടപ്പൂവിട്ട് ചുവപ്പിയ്ക്കുക
*അസുരവേഷങ്ങളുടെ മുഖമ്മൂടി മാറ്റി പച്ചയ്ക്കുമീതേ കറുത്ത മഷി കൊണ്ട് വരയ്ക്കുക
*വാനരമുഖ്യൻ‌മാർ‌ക്ക് തേപ്പ് ആക്കുക
*ചുവന്നതാടി ഏർ‌പ്പെടുത്തി
*മഹർ‌ഷിവേഷങ്ങൾക്കോഴിച്ച് കുപ്പായവും ഉത്തരീയവും ഏർ‌പ്പെടുത്തുക
*തിരനോക്ക് എന്ന് അവതരണരീതി തുടങ്ങുക

## അവലംബം
കഥകളിയുടെ രംഗപാഠചരിത്രം ISBN81-8264-458-5

വർഗ്ഗം:കഥകളി
അക്ഷയ

thumb|right|200px| അക്ഷയ പദ്ധതിയുടെ മുദ്ര
കേരള സർക്കാർ രൂപം നൽകിയ കമ്പ്യൂട്ടർ സാക്ഷരത പദ്ധതിയാണ് **അക്ഷയ പദ്ധതി**.വിവരസാങ്കേതികവിദ്യ ജനകീയമാക്കുകയും സർക്കാർ സംവിധാനങ്ങൾ ഓൺലൈനായി ജനങ്ങളിലെത്തിക്കുകയും ചെയ്യുക എന്ന ലക്ഷ്യത്തോടെ കേരള സർക്കാർ നടപ്പിലാക്കിയതാണ് ഈ പദ്ധതി.ഈ പദ്ധതി ആദ്യം ആരംഭിച്ചത് മലപ്പുറം ജില്ലയിലാണ്.മലപ്പുറം ജില്ല ഈ പദ്ധതിയിലൂടെ ഇന്ത്യയിലെ ആദ്യത്തെ കമ്പ്യൂട്ടർ സാക്ഷരത ജില്ലയായി മാറി . ഇപ്പോൾ കേരളത്തിലെ  14 ജില്ലകളിൽ  ഈ പദ്ധതി നിലവിലുണ്ട്.

ഡിജിറ്റൽ അന്തരം കുറയ്ക്കുന്നതിനായി കേരള സർക്കാർ 2002 ൽ അക്ഷയ കേന്ദ്രങ്ങൾ ആരംഭിച്ചു, തുടക്കത്തിൽ ഡിജിറ്റൽ സാക്ഷരത പ്രോത്സാഹിപ്പിക്കുന്നതിൽ ശ്രദ്ധ കേന്ദ്രീകരിച്ചു, തുടർന്ന് സമഗ്രമായ ഇ-ഗവേണൻസ് സേവന കേന്ദ്രങ്ങളായി പരിണമിച്ചു. എ.കെ. ആന്റണി ഭരണകൂടത്തിന്റെ കീഴിൽ ആരംഭിച്ച ഈ കേന്ദ്രങ്ങൾ സംസ്ഥാനവ്യാപകമായി 100-ലധികം പൗര സേവനങ്ങൾ നൽകുന്നതിനായി പൊതു-സ്വകാര്യ പങ്കാളിത്ത മാതൃകയിൽ പ്രവർത്തിക്കുന്നു.
## <span lang="English " dir="ltr">ലക്ഷ്യങ്ങൾ</span>
ഓരോ കുടുബത്തിലും ഏറ്റവും കുറഞ്ഞത് ഒരാൾക്കെങ്കിലും കമ്പ്യൂട്ടർ വിദ്യാഭ്യാസം, വിവിധ സർക്കാർ നികുതികളും ബില്ലുകളും അടയ്ക്കാൻ വാർഡുതല നികുതി സ്വീകരണ കേന്ദ്രം, ഓൺലൈൻ സേവനകേന്ദ്രം, ഡിറ്റിപി സെൻറർ, വൈവിദ്ധ്യമാർന്ന കമ്പ്യൂട്ടർ കോഴ്സുകൾ എന്നിവയൊക്കെ അക്ഷയ പദ്ധതിയുടെ ലക്ഷ്യമാണ്.

മലപ്പുറത്തിന് ശേഷം കണ്ണൂർ ജില്ലയിലാണ് അക്ഷയ പദ്ധതി ആരംഭിച്ചത്. കണ്ണൂർ ജില്ല സമ്പൂർണ്ണ കമ്പ്യൂട്ടർ സാക്ഷര ജില്ലയായി പ്രഖ്യാപിച്ചു കഴിഞ്ഞു. 

## അക്ഷയ ജനസേവന കേന്ദ്രം

ഇന്ന് അക്ഷയ ഇ-കേന്ദ്രങ്ങൾ ജനസേവന കേന്ദ്രങ്ങളായി മാറിക്കഴിഞ്ഞു. ടെലിഫോൺ, വൈദ്യുതി, വാട്ടർ അതോറിറ്റി തുടങ്ങിയവയുടെ ബില്ലുകൾ കാലിക്കറ്റ് യൂണിവേയ്സിറ്റിയുടെ ഫീസുകൾ എന്നിവ ഇപ്പോൾ അക്ഷയ ഇ-കേന്ദ്രങ്ങൾ വഴി അടക്കാം. കൂടാതെ കച്ചവടക്കാർക്ക് വാണിജ്യ നികുതി ഇ-ഫയൽ ചെയ്യുന്നതിനുള്ള സംവിധാനം ഇവിടെ ലഭ്യമാണ്. കണ്ണൂർ ജില്ലയിലെ ചെറുകിട വ്യവസായ സംരംഭങ്ങളുടെ വിവരങ്ങൾ ഉൾക്കൊള്ളിച്ചുകൊണ്ടുള്ള കണ്ണൂർ ഇൻഡസ്ട്രി  എന്ന വെബ് പോർട്ടലിലേക്ക് വിവരങ്ങൾ നല്കുന്നത് കണ്ണൂരിലെ അക്ഷയ ഇ-കേന്ദ്രങ്ങൾ വഴിയാണ്. കേരള സർക്കാർ ആരംഭിച്ച മലയാളം കമ്പ്യൂട്ടിങ്ങ് എന്ന പരിപാടി അക്ഷയ കേന്ദ്രങ്ങൾവഴി നടപ്പിലാക്കിവരികയാണ്. കർഷകർക്ക് വൻകിട വിപണികളിലേക്ക് ഇടനിലക്കാരില്ലാതെ ഉത്പന്നങ്ങൾ വിപണനം ചെയ്യുന്നതിനും ഉത്പന്നങ്ങൾ ശേഖരിക്കുനനതിനും അക്ഷയ വഴി നടപ്പിലാക്കിവരുന്ന ഇ-കൃഷി സംവിധാനം ഏറെ സഹായകരമാണ്. 
റെയിൽവേ ടിക്കറ്റുകൾ ബുക്കുചെയ്യുന്നതിനുള്ള സംവിധാനവും ഇവിടങ്ങളിൽ ലഭ്യമാണ്. വിദ്യാർത്ഥികൾക്ക് പരീക്ഷ ഫലം അറിയുന്നതിനും  ഓൺലൈൻ ആപ്ലിക്കേഷൻ സമർപ്പിക്കുന്നതിനുള്ള സൗകര്യങ്ങൾ  അക്ഷയ കേന്ദ്രങ്ങളിൽ ലഭ്യമാണ്.
കൂടുതൽ വിവരങ്ങൾ www.akshaya.kerala.gov.in എന്ന വെബ് സൈറ്റിൽ ലഭിക്കും. കൂടാതെ പഞ്ചായത്തുകളെ അടിസ്ഥാനമാക്കിയും വാർത്തകൾ ഉൾപ്പെടുത്തിയും ആരംഭിച്ച ഒരു മലയാളം പോർട്ടൽ ആണ്- എന്റെ ഗ്രാമം 

ഇ-ടിസ്ട്രിക്ട് പദ്ധതി നടപ്പിലാക്കുന്നതിലൂടെ എല്ലാ സർക്കാർ സേവനങ്ങളും അക്ഷയ വഴി ചുരുങ്ങിയ സമയത്തിൽ പൊതുജനങ്ങൾക്ക് ലഭ്യമാകും.  വില്ലേജ് ഓഫീസുകളിൽ നിന്നും ലഭിക്കുന്ന 23 സർട്ടിഫിക്കറ്റുകൾ അക്ഷയ വഴി ലഭ്യമാക്കിയിട്ടുണ്ട്.https://www.edistrict.kerala.gov.in/

ഫോൺ നമ്പർ : 0471 2525444
     മെയിൽ : aspo.akshaya@kerala.gov.in
സ്റ്റേറ്റ് ഓഫീസ് : **Akshaya State Project Office,  Saankethika, IInd Floor, Vrindavan Gardens, Pattom.P.O, Thiruvananthapuram, Kerala 695004**

## അവലംബം

## പുറത്തേക്കുള്ള കണ്ണി
*ഔദ്യോഗിക വെബ്സൈറ്റ്
വീഞ്ഞ്

‍ךיכלחנןחטןםסטמ,צםלצקטלצגרםצ

רם סחפםקד

זח

אזדקן

צא

םד

אח

פ

םח

ז

אח

ז

ןח

ק דטרן

םחםרן 

גטחןחגם

טןח

ם

טח

םק

ט

ט

ט גזטלרגרטךגרזגטםזגארם

ט

צאטם

חאסכ

םלחט

בעטחח

ח

צךבך

ציגן

יםגיןםגי

סרחןףסםר

חאיחןא

ףח

ןיסארי

ןםחיזםר'ןף

קחיאןזחיןסחדזםןח

മുന്തിരിച്ചാറിന്റെ പുളിപ്പിക്കൽ വഴി നിർമ്മിക്കുന്ന ഒരു ആൽക്കഹോളിക് പാനീയമാണ് **വീഞ്ഞ്** (ഇംഗ്ലീഷ്:Wine). മുന്തിരിയുടെ രാസപരമായ സന്തുലനനത്തിന്റെ പ്രത്യേകതകൾ മൂലം പഞ്ചസാര, അമ്ലം, രാസാഗ്നി എന്നിവയോ മറ്റ് പോഷകങ്ങളോ ചേർക്കാതെതന്നെ അത് പുളികുന്നു. ആപ്പിൾ, ബെറി തുടങ്ങിയ പഴങ്ങളും പുളിപ്പിക്കാൻ സാധിക്കുമെങ്കിലും, അങ്ങനെ നിർമ്മിക്കുന്ന വിഞ്ഞ്, നിർമ്മാണത്തിനുപയോഗിച്ച പഴത്തിന്റെ പേരിനോടൊപ്പമാണ് അറിയപ്പെടാറ് (ആപ്പിൾ വീഞ്ഞ്, എൽഡെർബെറി വീഞ്ഞ് എന്നിവ ഉദാഹരണം). അവയെ പൊതുവായി *ഫ്രൂട്ട്* എന്നോ കണ്ട്രി വീഞ്ഞ് എന്നോ ആണ് വിളിക്കാറ്. ബാർളി വീഞ്ഞ്, അരി വീഞ്ഞ് തുടങ്ങിയവ തരത്തിലുള്ളവ (സേക്ക് ഉദാഹരണം) അന്നജം അടങ്ങിയ പദാർത്ഥങ്ങൾ കൊണ്ട് നിർമിച്ചവയാണ്. വീഞ്ഞിനേക്കാൾ ബിയറിനോടും സ്പിരിറ്റിനോടുമാണ് ഇവക്ക് സാമ്യം. ജിഞ്ചർ വൈൻ ബ്രാണ്ടിയുമായി ചേർത്തുണ്ടാക്കിയ പാനീയമാണ്.

## ക്രൈസ്തവ ദേവാലയങ്ങളിൽ
ക്രൈസ്തവ ആരാധനയിൽ വിശുദ്ധ കുർബാനയുടെ ഭാഗമായി വീഞ്ഞ് ചെറിയ അളവിൽ ഉപയോഗിക്കാറുണ്ട്. കേരളത്തിലെ പള്ളികളിൽ കൊച്ചിൻ മാസ് വൈൻ റൂൾ പ്രകാരം ലൈസൻസെടുത്താണ് വിശുദ്ധ കുർബാനക്കായി സഭാ സ്ഥാപനങ്ങൾ വൈൻ തയ്യാറാക്കുന്നത്.  ഈ ചട്ടപ്രകാരം ഉണക്കമുന്തിരിയിൽ നിന്ന് പ്രത്യേകമായി തയ്യാറാക്കുന്ന കുർബാനയ്ക്കുള്ള വീഞ്ഞിൽ പഞ്ചസാര ചേർക്കാൻ അനുവാദമില്ല.

## ഇതുംകൂടി
*മദ്യം
## അവലംബം

വർഗ്ഗം:മദ്യം
വർഗ്ഗം:വീഞ്ഞ്
ഹതഫ്-8

പാകിസ്താൻ നിർമ്മിച്ച അണുവായുധശേഷിയുള്ള മിസൈലാണ്‌ **'ഹതഫ്‌-എട്ട്**‌'. **ഘസ്നവി** എന്നായിരുന്നു പൂർവ്വകാലനാമം. കരയിലോ കടലിലോ ഉള്ള ശത്രുസ്ഥാനങ്ങളെ ലക്ഷ്യമിട്ട്‌ വിമാനത്തിൽ നിന്നു പ്രയോഗിക്കാവുന്നതരം മിസൈലാണിത്‌. 290-350 കിലോമീറ്ററാണ്‌ ദൂരപരിധി. ആണവായുധ വാഹകശേഷിയുണ്ട്‌.  ഇന്ത്യ നടത്തിയ 'അഗ്നി-3' മിസൈൽ പരീക്ഷണത്തിനുള്ള മറുപടിയെന്നവണ്ണമാണ്‌ പാകിസ്‌താൻ 'ഹതഫ്‌-എട്ട്‌' മിസൈൽ പരീക്ഷിച്ചത്. 1998ൽ ഒന്നിനു പുറകെ ഒന്നായി പാകിസ്താനും ഇന്ത്യയും ആണവ പരീക്ഷണങ്ങൾ നടത്തിയതോടെയാണ് ഇരു രാജ്യങ്ങളും മത്സരിച്ച് മിസൈൽ പരീക്ഷണങ്ങളും ആരംഭിച്ചത്. ആണവായുധ ഉപയോഗം സംബന്ധിച്ച അപകടങ്ങൾ ഒഴിവാക്കുന്നതിനായി ഇരു രാജ്യങ്ങളും തമ്മിൽ 2007ൽ കരാർ ഒപ്പുവച്ചിരുന്നു. ബാലിസ്റ്റിക് മിസൈൽ പരീക്ഷണങ്ങൾ പരസ്പരം അറിയിക്കുന്നതിന് ഇരു രാജ്യങ്ങളും കരാർ ഒപ്പുവച്ചെങ്കിലും ക്രീയിസ് മിസൈൽ പരീക്ഷണം സംബന്ധിച്ച് അത്തരം ധാരണകളൊന്നുമില്ല.

## അവലംബങ്ങൾ


വർഗ്ഗം:മിസൈലുകൾ
ബ്യൂണസ് ഐറീസ്

അർജന്റീനയുടെ തലസ്ഥാനമാണ് *'ബ്യൂണസ് ഐറിസ്* ( അഥവാ ; ). അർജന്റീനയിലെ ഏറ്റവും വലിയ നഗരമായ ബ്യൂണസ് ഐറിസ് തെക്കേ അമേരിക്കയിൽ സാവോ പോളോയ്ക്കുശേഷം ഏറ്റവും ജനവാസമേറിയ മെട്രൊപ്പൊളിറ്റൻ പ്രദേശവുമാണ്. തെക്കെ അമേരിക്കൻ  ഭൂഖണ്ഡത്തിന്റെ തെക്ക്-കിഴക്കൻ തീരത്തായി റിയോ ഡി ല പ്ലാറ്റ എന്ന നദിയുടെ തെക്കൻ തീരത്താണ് ഈ നഗരം സ്ഥിതി ചെയ്യുന്നത്. 1580 ജൂൺ 11ന്  യുവൻ ഡ ഗരായാണ് ഈ നഗരം സ്ഥാപിച്ചത്. ഗ്രേറ്റർ ബ്യൂണസ് ഐറിസ് , ലാറ്റിൻ അമേരിക്കയിലെ ഏറ്റവും വലിയ മൂന്നാമത്തെ കോണർബേഷനാണ്. 13 മില്യണാണ് (1.3 കോടി)ഇവിടത്തെ  ജനസംഖ്യ.

## അവലംബം


## പുറമെ നിന്നുള്ള കണ്ണികൾ

* 
* 

* Official tourism website
* Buenos Aires Map
* Buenos Aires Photos 
* Touristic tips for Buenos Aires  (Spanish)
* City Style: Buenos Aires  by Laura Lovett, *The Times*, April 4, 2009
*  Official government website
* How to reach Buenos Aires by car?  Search for roads in Argentina

### പത്രങ്ങൾ
*  Clarín
*  La Nación
*  Perfil 
*  Página/12
*  Buenos Aires Herald

വർഗ്ഗം:തെക്കേ അമേരിക്കയിലെ നഗരങ്ങൾ
വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
വർഗ്ഗം:തലസ്ഥാനനഗരങ്ങൾ
അഗ്നി-3

സം‌യോജിത ഗൈഡഡ് മിസൈൽ വികസന പദ്ധതിയിലൂടെ ഇന്ത്യ സ്വയം വികസിപ്പിച്ചെടുത്ത ആണവായുധ വാഹക ശേഷിയുള്ള ഭൂഖണ്ടാന്തര മിസൈലാണ്‌ **അഗ്നി-3**. ഇന്ത്യ 2008 മേയിൽ പരീക്ഷണം നടത്തിയ ഇതിന്‌ 3000 കിലോമീറ്ററാണ്‌ ദൂരപരിധി. പ്രഹരശേഷിയിൽ രണ്ടാം സ്ഥാനമുള്ള ഇന്ത്യയുടെ മിസൈലാണ് അഗ്നി 3 4000 കിലോമീറ്റർ വരെ ദൂരപരിധി വർദ്ധിപ്പിക്കാവുന്ന അഗ്നി-3 ന്റെ കീഴിൽ ചൈനയിലെ മിക്ക നഗരങ്ങളും വരും. ഇതോടെ ചൈനയുമായി പ്രതിരോധസം‌വിധാനങ്ങൾ ഒപ്പമെത്തിക്കുന്നതിൽ ഇന്ത്യ ഒരു പടികൂടി കടന്നു. ഒറീസയിലെ വീലര് ദ്വീപിലാണ് അവസാന പരീക്ഷണം നടന്നത്. ചൈനാ തലസ്ഥാനമായ ബെയ്‌ജിങ്ങ്‌, ഷാൻഹായ്‌ നഗരം, ഇന്ത്യൻ മഹാസമുദ്രത്തിലെ അമേരിക്കൻ സൈനിക താവളം തുടങ്ങിയവ മിസൈലിന്റെ പരിധിയിൽ വരും.

## നിർമ്മാണചരിത്രം

2006-ൽ നടത്തിയ അഗ്നിയുടെ പരീക്ഷണം പരാജയമായിരുന്നു. വിക്ഷേപിച്ച്‌ 65 സെക്കൻഡിനു ശേഷം മിസൈൽ ബംഗാൾ ഉൾക്കടലിൽ പതിക്കുകയാണ് ഉണ്ടായത്. തുടർന്ന് 2007 ഏപ്രിൽ 12 ന്‌ നടന്ന രണ്ടാമത്തെ പരീക്ഷണം പൂർണ വിജയം കണ്ടിരുന്നു. ഫ്ലെക്സ് നോസിൽ കണ്ട്രോൾ സംവിധാനത്തിലായിരുന്നു ഈ പരീക്ഷണം.

## അളവുകൾ

thumb|left|200px| അഗ്നി മിസൈലിന്റെ പരിധി‍
16മീറ്റർ നീളവും 1.8 മീറ്റർ വീതിയുമുള്ള അഗ്നി 3 ഇതു മൂന്നാം തവണയാണ് വിക്ഷേപിക്കുന്നത്. 48 ടൺ ഭാരമുള്ള മിസൈലിന് 1.5 ടൺ ഭാരമുള്ള പോർമുന വഹിക്കാൻ കഴിയും. ഇന്ത്യയിൽ എവിടെനിന്നും സഞ്ചരിക്കുന്ന വിക്ഷേപണ സംവിധാനം ഉപയോഗിച്ച്‌ തൊടുക്കാനാകും എന്നതാണ് അഗ്നി 3ന്റെ പ്രത്യേകത. സെക്കൻഡിൽ 5,000 മീറ്റർ വേഗതയാണ് അഗ്നി -3 ന്റെ മറ്റൊരു പ്രത്യേകത. 700 കിലോമീറ്റർ പരിധി വരുന്ന അഗ്നി-1 നേക്കാളും, 2,500 മീറ്റർ പരിധി വരുന്ന അഗ്നി-2 നേക്കാളും ശക്തിയേറിയതാണ്. ഏതാനും പരീക്ഷണങ്ങൾ കൂടി കഴിഞ്ഞ് അഗ്നി 3 സെന്യത്തിന്‌ കൈമാറാനാണ് പദ്ധതി.

## ഇതും കാണുക

* സം‌യോജിത ഗൈഡഡ് മിസൈൽ വികസന പദ്ധതി

## അവലംബം



വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
മെക്സിക്കോ സിറ്റി

മെക്സിക്കോയുടെ തലസ്ഥാനമാണ് **മെക്സിക്കോ സിറ്റി**. രാജ്യത്തെ ഏറ്റവും പ്രധാനപ്പെട്ട സാമ്പത്തിക, സാംസ്കാരിക, സാംസ്കാരിക കേന്ദ്രമാണ് ഈ നഗരം. മെക്സിക്കോയിലെ ഏറ്റവും ജനസംഖ്യയുള്ള നഗരം കൂടിയാണിത്. 2005ലെ കണക്കുകളനുസരിച്ച് 8,720,916 ആണ് ഈ നഗരത്തിലെ ജനസംഖ്യ. കേന്ദ്ര-സംസ്ഥാന സർക്കാരുകൾ ഈയടുത്തായി അംഗീകരിച്ച നിർ‌വചനമനുസരിച്ച് ഗ്രേറ്റർ മെക്സിക്കോ സിറ്റി (Zona Metropolitana del Valle de México) മെക്സിക്കോ സംസ്ഥാനത്തിന്റെ 58 മുനിസിപ്പാലിറ്റികളും ഹിഡാൽഗോ സംസ്ഥാനത്തിന്റെ ഒരു മുനിസിപ്പാലിറ്റിയും അടങ്ങുന്നതാണ്.

വർഗ്ഗം:മെക്സിക്കോ സിറ്റി
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
വർഗ്ഗം:മെക്സിക്കോയിലെ നഗരങ്ങൾ
വെനീസ്

വടക്കൻ ഇറ്റലിയിലെ ഒരു നഗരമാണ് **വെനീസ്**. വെനെറ്റോ പ്രദേശത്തിന്റെ തലസ്ഥാമാണി നഗരം. 271,251 ആണ് ഇതിലെ ജനസംഖ്യ(2004 ജനുവരി 1ലെ കനേഷുമാരി അനുസരിച്ച്). ഈ നഗരവും പാദുവയും ചേർന്നതാണ് വെനീസ്-പാദുവ മെട്രോപോളിറ്റൻ പ്രദേശം. 1,600,000 ആണ് അതിലെ ജനസംഖ്യ. മുമ്പ് "ലാ ഡൊമിനേറ്റ്", "സെറെൻസിമ", "അഡിയാറ്റിക്കിന്റെ രാജ്ഞി", "ജലത്തിന്റെ നഗരം", "പാലങ്ങളുടെ നഗരം", "പ്രകാശത്തിന്റെ നഗരം" എന്നീ പേരുകളിൽ വെനീസ് അറിയപ്പെട്ടിരുന്നു. ലോകത്തിലെ ഏറ്റവും മനോഹരമായ നഗരമായാണ് പലരും വെനീസിനെ കണക്കാക്കുന്നത്.

വർഗ്ഗം:ഇറ്റലിയിലെ നഗരങ്ങൾ‎
വർഗ്ഗം:വെനീസ്
വിയന്ന

ഓസ്ട്രിയയുടെ തലസ്ഥാനമാണ് **വിയന്ന**. ഓസ്ട്രിയയിലെ 9 സംസ്ഥാനങ്ങളിലൊന്നുമാണ് വിയന്ന. രാജ്യത്തിന്റെ പ്രഥമ നഗരമായ വിയന്നയുടെ ജനസംഖ്യ 17 ലക്ഷം(1.7 മില്യൺ) ആണ് (23 ലക്ഷം(2.3 മില്യൺ) മെട്രോപോളിറ്റൻ പ്രദേശത്തിനകത്ത്). ഓസ്ട്രിയയിലെ ഏറ്റവും വലിയ നഗരവും സാംസ്കാരിക, സാമ്പത്തിക, രാഷ്ട്രീയ കേന്ദ്രവുമാണ് വിയന്ന. ജനസംഖ്യയുടെ കാര്യത്തിൽ യൂറോപ്യൻ യൂണിയനിലെ ഏറ്റവും വലിയ പത്താമത്തെ നഗരമാണ് വിയന്ന. മെർസർ ഹ്യൂമൻ റിസോഴ്സ് കൺസൾടിങ് എന്ന സംഘനയുടെ ഏറ്റവും ഉയർന്ന ജീവിതനിലവാരമുള്ള പ്രദേശങ്ങളുടെ പട്ടികയിൽ മൂന്നാം സ്ഥാനത്താണ് ഈ നഗരം. ഐക്യരാഷ്ട്രസഭ, ഒപെക് എന്നിവയുടെ കാര്യാലയങ്ങൾ ഈ നഗരത്തിൽ പ്രവർത്തിക്കുന്നുണ്ട്.

## ചിത്രശാല

Schloss Schoenbrunn August 2006 406.jpg|ഷോൺബ്രുൺ പാലസ്
Wien - Beethoven-Denkmal.JPG|ബിഥോവൻ ചത്വരം‎
Wien-vom Oberen Belvedere-112-2009-gje.jpg|View from Belvedere
Wien-Burgtheater-104-2007-gje.jpg|Burgtheater
Wien-Franziskanerkirche-22-zum Chor-2009-gje.jpg|Franziskanerkirche
Wien-Museumsquartier-20-2009-gje.jpg|Museumsquartier
Wien-Parlament-114-2008-gje.jpg|Austrian Parliament
Wien-Prater-12-Riesenrad-2007-gje.jpg|Prater

## പുറം കണ്ണികൾ

### Official websites
*Wien.gv.at – Official site of the municipality, with an interactive map.
*Wien.info – Official site of the tourism board: events, sightseeing, cultural information, etc.
*List of Embassies in Vienna
*Information about Vienna and Centrope countries
*Geschichtewiki.wien.gv.at – Vienna History Wiki operated by the city of Vienna

### History of Vienna
*Hundreds of articles on historical buildings of Vienna: Churches, Palaces, Art, Culture and History of Vienna
*German flak towers in Vienna
*History of the Coat of Arms of Vienna and all (former) districts and municipalities

### Further information on Vienna
*Vienna Information Sorted by categories. Choose from 5 Languages
*Vienna insider travel guide
*Events in Vienna
*Events and useful information from Vienna
*WhenWhereWh.at  
*English Guide to Events and Contemporary Culture in Vienna

വർഗ്ഗം:വിയന്ന
വർഗ്ഗം:ഓസ്ട്രിയയിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
മൗസ് പാഡ്

[180 px|right|thumb|[കണങ്കൈ വെക്കാനുതകുന്ന, സിലിക്കോൺ കുഴമ്പിൽ നിർമ്മിച്ച ഉയർന്ന പ്രതലത്തോടുകൂടിയ മൗസ് പാഡ്]]
കമ്പ്യൂട്ടർ മൗസിന്റെ നിയന്ത്രണം സുഖകരമാക്കുവാൻ ഉപയോഗിക്കുന്ന കൊണ്ടുനടക്കാവുന്ന ചെറിയ പ്രതലത്തെ **മൗസ് പാഡ്** എന്നു വിളിക്കുന്നു. ഇത് മൗസിന്റെ നിയന്ത്രണം കൂടുതൽ സുഗമമാക്കുന്നു. ഇത് സാധാരണയായി ചതുരാകൃതിയിലാണ് കണ്ടുവരുന്നതെങ്കിലും മറ്റ് ആകൃതിയിലുള്ളവയും ലഭ്യമാണ്. അടിസ്ഥാനപരമായി മൗസിനകത്തുള്ള ചെറിയ ഗോളത്തിന്റെ ചലനം ആയാസരഹിതമാക്കുകയാണ് ഇവ ചെയ്യുന്നത്. എന്നാൽ ഇത്തരം ഗോളമില്ലാത്ത ഒപ്റ്റികല്‍, ലേസർ മൗസുകളുടെ കാര്യത്തിൽ ഇവ പ്രകാശത്തിന് അല്ലെങ്കിൽ ലേസർ രശ്മികൾക്ക് സുഗമമായി സഞ്ചരിക്കുവാനുതകുന്ന പ്രതലം പ്രദാനം ചെയ്യുന്നു.

യു.എസ്.ബി പോർട്ടോടുകൂടിയതും,സൗണ്ട് ഇൻ/ഔട്ട് സം‌വിധാനമുള്ളതും, കാൽക്കുലേറ്റർ അടങ്ങിയതുമായ പലതരം പാഡുകൾ മാർക്കറ്റിൽ ലഭ്യമാണ്‌.
## ചരിത്രം
1968-ൽ ഡഗ്ലസ് ഏംഗൽബാർട്ട് മൗസിന്റെ അരങ്ങേറ്റം കുറിക്കുന്ന അവതരണ വേളയിൽ, ഹെർമൻ മില്ലറിലെ ജാക്ക് കെല്ലി രൂപകൽപ്പന ചെയ്ത ഒരു കൺട്രോൾ കൺസോൾ എംഗൽബാർട്ട് ഉപയോഗിച്ചു, അതിൽ ഒരു കീബോർഡും മൗസിന്റെ പിന്തുണ ഏരിയയായി ഉപയോഗിക്കുന്ന ഇൻസെറ്റ് ഭാഗവും ഉൾപ്പെടുന്നു.
 കെല്ലി കൂടാതെ അലക്‌സ് പാങ് പറഞ്ഞതനുസരിച്ച്, കെല്ലി ഒരു വർഷത്തിനുശേഷം 1969-ൽ ആദ്യത്തെ മൗസ്‌പാഡ് രൂപകൽപ്പന ചെയ്‌തു.

## ചിത്രശാല

ചിത്രം:An Early Three Buttoned Mouse.jpg|ഒരു പഴയ മൌസും അതിന്റെ പാഡും
ചിത്രം:HP mouse and mousepad 20060803.jpg|ചതുരാകൃതിയിലുള്ള ഒരു മൌസ്പാഡ്
ചിത്രം:Ergonomic mouse pad.JPG|വ്യത്യസ്തമായൊരു ആകൃതിയിലുള്ള മൌസ് പാഡ്
ചിത്രം:Mouse pad Remicade Infliximab.jpg|വ്യത്യസ്തമായൊരു ആകൃതിയിലുള്ള മൌസ് പാഡ്
ചിത്രം:Mouse-mechanism-cutaway.png| മൗസിന്റെ ഉൾഭാഗം കാണിക്കുന്ന രേഖാചിത്രം
ചിത്രം:Computer mouse-2005.jpg|മൗസിന്റെ ഉൾഭാഗം കാണിക്കുന്ന ചിത്രം

## അവലംബം
വർഗ്ഗം:നിർദ്ദേശാങ്ക  ഇൻപുട്ട് ഉപകരണങ്ങൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ചുവപ്പുകുള്ളൻ

[right|thumb|259px|ചുവപ്പു കുള്ളനായ [ബർണാർഡിന്റെ നക്ഷത്രം ചിത്രകാരന്റെ ഭാവനയിൽ; നക്ഷത്രങ്ങളിൽ ബഹുഭൂരിഭാഗവും ചുവപ്പു കുള്ളന്മാരാണ്‌]]

താരതമ്യേന താപനില കുറഞ്ഞതും ചെറുതുമായ നക്ഷത്രങ്ങളാണ് **ചുവന്ന കുള്ളൻ നക്ഷത്രങ്ങൾ**. സൂര്യന്റെ‍ പകുതിയിൽ താഴെ പിണ്ഡം മാത്രമേ ഇത്തരം നക്ഷത്രങ്ങൾക്ക് ഉണ്ടാവാറുള്ളൂ. ഈ ഗണത്തിൽപെട്ട നക്ഷത്രങ്ങളുടെ ഉപരിതല താപനില 3,500 K -ലും താഴെയായിരിക്കും. സൂര്യൻ കഴിഞ്ഞാൽ ഭൂമിയോട് ഏറ്റവും അടുത്ത നക്ഷത്രമായ പ്രോക്സിമ സെന്റോറി ഒരു  ചുവന്ന കുള്ളൻ നക്ഷത്രമാണ്‌.
## സവിശേഷതകൾ
ചുവന്ന കുള്ളൻ നക്ഷത്രങ്ങളുടെ പിണ്ഡം സൗരപിണ്ഡത്തിന്റെ 40% ൽ താഴെ മാത്രമേ വരുകയുള്ളു. അവയുടെ കേന്ദ്ര താപനില താരതമ്യേന കുറഞ്ഞതും. ഊർജ്ജോല്പാദനം പ്രോട്ടോൺ-പ്രോട്ടോൺ ശൃംഖല പ്രതിപ്രവത്തര്നത്തിലൂടെയുമാണ് നടക്കുന്നത്. അതുകൊണ്ട് തന്നെ ഇവ കുറച്ച് മാത്രമേ പ്രകാശം വമിപ്പിക്കുകയുള്ളൂ, ഏകദേശം സൂര്യന്റെ പതിനായിരത്തിലൊന്ന് പ്രകാശം മാത്രം. ചുവന്ന കുള്ളൻ നക്ഷത്രങ്ങളിൽ ഊർജ്ജം കേന്ദ്രത്തിൽ നിന്ന് ഉപരിതലത്തിൽ എത്തിചേരുന്നത് സംവഹനം വഴിയായിരിക്കും, കാരണം അവയുടെ ആന്തരിക സാന്ദ്രത താപനിലയെ അപേക്ഷിച്ച് കൂടുതലായിരിക്കും. അത്കൊണ്ട്തന്നെ വികിരണം വഴിയുള്ള ഊർജ്ജത്തിന്റെ വ്യാപനം ദുഷ്കരമാണ്.

ചുവന്ന കുള്ളൻ നക്ഷത്രങ്ങളിൽ അണുസംയോജനം വഴി ഉല്പാദിപ്പിക്കപ്പെടുന്ന ഹീലിയം കേന്ദ്രഭാഗത്ത് അടിയുന്നത് താരതമ്യേന പതുക്കെയായിരിക്കും, അത്കൊണ്ട് തന്നെ ഇത്തരം നക്ഷത്രങ്ങൾക്ക് അവയുടെ ഹൈഡ്രജൻ കൂടുതൽ കാലം ഫലപ്രദമായി വിനിയോഗിക്കാൻ കഴിയുന്നു. ഈ കാരണത്താൽ ചുവന്ന കുള്ളൻ നക്ഷത്രങ്ങളുടെ ആയുസ് വളരെ നീണ്ടതാണ്. അവയുടെ പിണ്ഡത്തിനനുസരിച്ച് 1000 കോടി മുതൽ 100,000 കോടി വർഷം വരെയാകാം അവയുടെ ആയുർദൈർഘ്യം. പിണ്ഡം കുറയുന്നതിനനുസരിച്ച് ആയുസ് കൂടുതലായിരിക്കും.

മറ്റ് നക്ഷത്രങ്ങളെ പോലെ ചുവപ്പ് കുള്ളന്മാർക്കും ഗ്രഹ വ്യവസ്ഥകൾ ഉണ്ടാകാമെന്ന് കണ്ടു പിടിക്കപ്പെട്ടിട്ടുണ്ട്
thumb|left|450px|ചുവപ്പുകുള്ളന്‌ ചുറ്റും പരിക്രമണം ചെയ്യുന്ന ഗ്രഹം - ചിത്രകാരന്റെ ഭാവനയിൽ

വർഗ്ഗം:ചുവപ്പുകുള്ളൻ നക്ഷത്രങ്ങൾ
വർഗ്ഗം:നക്ഷത്രതരങ്ങൾ
വർഗ്ഗം:നക്ഷത്രപ്രതിഭാസങ്ങൾ